Γράφτηκε από τον/την ΓΙΑΝΝΗΣ ΚΙΤΣΟΛΑΜΠΡΟΣ on 06 Οκτωβρίου 2014 . Posted in ΚΑΙΡΟΣΚΟΠΙΟ\n÷ Στην Κύπρο, η οποία ζει και αυτή το δικό της δράμα από την ένταξή της στο πρόγραμμα οικονομικής σταθερότητος, ο εκεί γενικός εισαγγελέας κ. Κληρίδης έδωσε παραγγελία όπως ερευνηθεί ποιοι ευθύνονται για την κατάρρευση της οικονομίας της Κύπρου.\n÷ Εδώ δεν έχουμε, όμως Κληρίδη, και αν έχομε δεν έχει την εντολή να ασχοληθεί με την περίπτωση της καταρρεύσεως της οικονομίας της πατρίδος μας, ούτε και για τον εναγκαλισμό της από την Τρόικα, αν και ο τορός για το ποιος μας οδήγησε είναι γνωστός…\n÷ Ψαχνουμε να βρούμε τον όνυχα για να διακριβώσουμε, κατά τον μύθο του Αισώπου, αν πρόκειται για τον λέοντα ή όχι…\n÷ Επ’ αυτού ο πρωθυπουργός μας είχε δεσμευθεί ότι θα συστήσει Εξεταστική Επιτροπή για τον εντοπισμό των υπευθύνων και τον καταλογισμό των σχετικών ευθυνών.\n÷ Όμως, ο καιρός παρέρχεται, κατά το αρχαίο ρητό, «οι καιροί ου μενετοί» και ο λαός που βρίσκεται στην μέγγενη της άγριας λιτότητος ουδέν βλέπει να κινείται προς την κατεύθυνση αυτή. Προφανώς, η υπόθεση αυτή έχει ενταχθεί στις ελληνικές καλένδες, αφού στερούμαστε ενός Κληρίδη…\n÷ Υπάρχουν, δυστυχώς αρκετοί εθνοπατρίτικοι που ακουλουθούν το δρόμο που χάραξε ο Μιχάλης Χρυσοχοΐδης…\n÷ Θυμάστε τον Μ.Χ που δήλωσε με πλέρια αφέλεια: Δεν διάβασα το μνημόνιο…\n÷ Κάτι παρόμοιο συμβαίνει με μια 20άδα βουλευτές που ζήτησαν την κατάργηση του ΕΝΦΙΑ, διότι είναι φορομπηχτικός…\n÷ Μα αυτοί οι ίδιοι δεν τον ψήφισαν πριν από λίγο καιρό και έγινε νόμος του Κράτους;\n÷ Όταν τον ψήφισαν δεν τον είχαν διαβάσει ώστε να γνωρίζουν τις επιπτώσεις που θα επέφερε ή ψήφισαν κατ επιταγήν;\n÷ Το Σύνταγμα δεν επιτάσσει η ψήφος να είναι κατά συνείδησιν;\n÷ Ή η συνείδησης των είναι τόσον ελαστική που και τον πατισάχ να μην στενοχωρέσουν και τους ψηφοφόρους των να μην σεκλετίσουν;\n÷ Άκουσα στις 09.09.14 από το πάνελ του MEGA, ότι το πετρέλαιο στη χώρα της Φαιδράς πορτοκαλέας είναι φθηνότερο από την Γερμανία και άλλες χώρες της Ευρωζώνης. Ω της αφελείας!\n÷ Από στοιχεία του Ο.Ο.Σ.Α, εκεί που στείλαμε το σ. Πλασκοβίτη και τον εκ Πρεβέζης Βαγγ. Παπαχρήστο, οι αμοιβές στις διάφορες χώρες είναι οι εξής σε ημερομίσθια: Λουξεμβούργο 88,80 ευρώ (11,10/ ώρα), Γερμανία 68,00 ευρώ (8,50/ ώρα), Πορτογαλία 23,36 ευρώ (2,92/ ώρα) και στην χώρα μας 22,80 ευρώ (2,85/ ώρα)…\n÷ Μας κούφανε κυβερνητικός παράγοντας, ότι το πετρέλαιο στην χώρα μας είναι φθηνό, 1,35 ευρώ γιατί ο Γερμανός το πληρώνει 2,85 ευρώ!\n÷ Ο Γερμανός την ώρα παίρνει περίπου 3 λίτρα πετρέλαιο και ο Έλληνας 2 λίτρα και κάτι. Πού είναι φθηνότερο το πετρέλαιο;\n÷ Τουλάχιστον αν δεν μπορούν να συνεισφέρουν στην απάλυνση της καταθλίψεως που ταλανίζει τον Ελληνικό λαό ας μην το προκαλούν…\n÷ Και οι γραφειάδες με τι απασχολούνται, δεν ενημερώνουν τους πατρικίους για τα τεκταινόμενα;\n÷ Αφουγκραζόμενος την διαλογική συζήτηση στις 15/09 στο MEGA ανάμεσα στην σ. Νάντια Βαλαβάνη και στον κ. Ντάνη Τζαμτζή, έμεινα ενεός (χάνος) από την δήλωση της σ. Νάντιας, ότι ο ΣΥΡΙΖΑ θα προβεί στην αναδιανομή του πλούτου κατά το πρόγραμμά του…\n÷ Όμως, κάτι τέτοιο δεν αφουγκράσθηκα κατά την ομιλία του προέδρου του ΣΥΡΙΖΑ στην Δ.Ε.Θ., ή πέρασε απαρατήρητο.\n÷ Όμως η σ. Νάντια δεν διευκρίνισε, πώς θα γίνει αυτή η αναδιανομή του πλούτου, που ούτε στο πρόγραμμα του ΣΥΡΙΖΑ αναφέρεται, εκτός και αν αυτό είναι μια πομφόλυξ της σ. Νάντιας για λόγους εντυπώσεως…\n÷ Οπότε για να βοηθήσω την σ. Νάντια και, φυσικά τον ΣΥΡΙΖΑ στο σύνολό του, προτείνω: Όλα τα εύπορα παιδιά κατά τον σ. Νταβανέλο του ΣΥΡΙΖΑ, όπως σ. Παπαδημούλης, σ. Τσουκαλάς, σ. Βαλαβάνη, σ. Τσακαλώτος, σ. Μηλιός, σ. Σταθάκης και τόσοι άλλοι να θέσουν στη διάθεση του ΣΥΡΙΖΑ, τα «κομποδέματα» των συμποσούμενα σε πολλά εκατομμύρια, τα οποία στη συνέχεια να διανεμηθούν στους απόρους, σ’ αυτούς που ζουν κάτω από το όριο της φτώχειας.\n÷ Και δεν είναι 300.000 οικογένειες αλλά κάπου 1.000.000, όταν ως άνεργοι είναι περί το 1.350.000 άτομα, φυσικά, το 1.000.000 εξ αυτών φυσιολογικώς θα έχουν οικογένεια…


eyploia.aigaio-net.gr - Εκκωφαντικό σιωπηλό μήνυμα\nΗ σιωπή ήταν εκκωφαντική, η οργή διάχυτη, το πένθος για τους νεκρούς συνανθρώπους μας και την καμένη γη εμφανές και βουβό σε κάθε γωνία, σε κάθε πρόσωπο. Μελαγχολικά πρόσωπα με μαύρες φανέλες γέμισε το απόγευμα της Τετάρτης η πλατεία Συντάγματος. Ένας μαυροφορεμένος ποταμός πολιτών έσπευσε σε ένα επιτόπιο μνημόσυνο για το βαρύ πλήγμα που δέχθηκε η χώρα από την πύρινη λαίλαπα αυτού του καταραμένου Αυγούστου.\nΔεν είναι η ώρα για κατάρες όμως- είναι ώρα για δράση. Και χιλιάδες πολίτες αφουγκράστηκαν το ανώνυμο κάλεσμα των bloggers και συνέρρευσαν στο Σύνταγμα. Η πλειονότητα φορούσε μαύρα. Πένθος βαρύ. Για τους νεκρούς. Για τις πληγές στη γη. Για τα δάση. Για τη δυσοίωνη επόμενη ημέρα.\nΉταν αυτοί οι χιλιάδες πολίτες- ένα ετερόκλητο πλήθος με τη βουβή διαμαρτυρία τους που έστειλαν ηχηρό μήνυμα προς πάσα κατεύθυνση. Ότι δεν πρόκειται από δω και στο εξής να γίνονται ανεκτές πράξεις που προσβάλλουν κατ’ αρχάς τη νοημοσύνη μας και καταστρέφουν βραχυπρόθεσμα ή σε βάθος χρόνου το περιβάλλον.\nΗ πλατεία ήταν ασφυκτικά γεμάτη από άκρη σε άκρη. Παρέες σχημάτιζαν πηγαδάκια και συζητούσαν για το περιβάλλον, για τις πυρκαγιές, για το κακό που μας βρήκε. Κάποιοι κατάγονταν από τις πληγείσες περιοχές. «Το χωριό μου ακόμα καίγεται», λέει ένας νεαρός με την πίκρα να ζυμώνεται με τη φωνή του.\nΟι παρέες γίνονται ένα. Όλοι είναι παρόντες στο ίδιο μνημόσυνο. Όλοι εκφράζουν μεταξύ τους την ανησυχία τους για το μέλλον. Όλοι πονούν. Πιτσιρίκια με ράστα μαλλιά συζητούν για το πρόβλημα με μεσήλικες κυρίες. Ένας λαός πικραμένος μπροστά από τη Βουλή. Το πλήθος εκτείνεται από το μνημείο του ?γνωστου Στρατιώτη μέχρι την Ερμού. Που δεν φωνάζει, αλλά η πίκρα κι οργή του είναι πιο δυνατή από όλες τις φωνές.\nΘέλουν άμεση αναδάσωση, θέλουν πραγματικές αποζημιώσεις για τους πληγέντες και τις πληγείσες περιοχές. Ζητούν αντιπλημμυρικά έργα. Ζητούν όλα τα απαραίτητα μέτρα για να μην δούμε ποτέ ξανά αυτό τον εφιάλτη. Κάποιες κοπέλες μαζεύουν υπογραφές ώστε να σταματήσει το κυνήγι. «Λίγα είναι τα ζώα που μας έμειναν, μην τα σκοτώσουμε και αυτά».\nΣυμβολικά λίγο πιο πίσω από τον ?γνωστο Στρατιώτη κάποιοι ανάβουν φωτιές σε κάτι κούτσουρα. Συμβολική κίνηση. Μία νεαρή κοπέλα διαμαρτύρεται: «Στις φωτιές θα απαντήσουμε με φωτιές;». Δίπλα στη φωτιά υπάρχει κυκλωμένο με κεριά ένα χαρτί με το μήνυμα: «Όταν ο άνθρωπος σπέρνει ζωή, θερίζει αγάπη και ευτυχία. Όταν ο άνθρωπος σπέρνει φωτιά, θερίζει στάχτες και ελπίδες κάρβουνο»…\nΑπό τις συζητήσεις δεν θα μπορούσε να απουσιάζει και το θέμα των εκλογών. Πολλοί ήταν αυτοί που έλεγαν «θα τους μαυρίσουμε». Πάρα πολλοί… Μικρές ομάδες αριστεριστών έκαναν την εμφάνιση τους με πανό και πλακάτ. Δεν υπήρξαν συνθήματα και αυτά τα λίγα δεν βρήκαν πολλούς πρόθυμους. Είχαμε πένθος, βαρύ πένθος. Πένθος των πολιτών που κανείς δεν μπορούσε να το πολιτικοποιήσει.\nΛίγο πριν τις 21.30 και ενώ ο κόσμος είχε αρχίσει να αποχωρεί μία διμοιρία των ΜΑΤ έκανε την εμφάνιση της στο πάνω μέρος της Βουλής. Αποδοκιμασίες δόνησαν την ατμόσφαιρα. Λίγοι νεαροί κινήθηκαν απειλητικά προς τους άνδρες της Αστυνομίας που ήταν παραταγμένοι μπροστά από τον ?γνωστο Στρατιώτη- τα ΜΑΤ απάντησαν με τρεις βόμβες κρότου- λάμψης. Το πλήθος ήταν ειρηνικό στη συντριπτική του πλειονότητα. Δεν τρόμαξε όμως, αποδοκίμασε, αλλά έμεινε στη θέση του. Ακόμα και γιαγιάδες εκτόξευσαν ύβρεις εναντίον των ΜΑΤ για την προκλητική τους αντίδραση.\nΑπειλήθηκαν επεισόδια, αλλά ως εκεί. Ομάδες αντιεξουσιαστών στα πέντε μέτρα από τα παραταγμένα ΜΑΤ να τους χλευάζουν και να ρίχνουν μπουκαλάκια νερό. Ως εκεί όμως… Τίποτα δεν μπορούσε να επισκιάσει αυτή τη συγκλονιστική συγκέντρωση πολιτών.\nΉταν ένα πένθιμο κάλεσμα. Ίσως το πλήθος να περίμενε να γίνει κάλεσμα των νεκρών, αναφορά στην καμένη γη. Ίσως πάλι να μην περίμενε τίποτα μέσα στην οργή και την απογοήτευση του. Έστειλε, πάντως, το πιο ηχηρό βουβό μήνυμα προς όλες τις κατευθύνσεις.\n* Μεγάλες συγκεντρώσεις διαμαρτυρίας έγιναν και σε άλλες πόλεις της επικράτειας. ___________________________________________\n(contra.gr, 29 - 08 - 2007)\n"Εκκωφαντικό σιωπηλό μήνυμα" | Κωδικός Εισόδου / Δημιουργία Λογαριασμού | 0 Παρατηρήσεις


Ύστερα από ενάμιση χρόνο συζητήσεων με τους Ισπανούς διοργανωτές, η ομάδα του Ejekt έκανε το θαύμα! Έρχεται το Sónar Athens, η ελληνική εκδοχή του πρωτοποριακού, διεθνούς φεστιβάλ ηλεκτρονικής μουσικής και digital arts, με έδρα της Βαρκελώνη. Θα πραγματοποιηθεί στην Αθήνα στις 11 και 12 Οκτωβρίου 2019 και αναμένεται φαντασμαγορικό.\nΤο Sónar Athens αποτυπώνει τον μοναδικό ρυθμό της σύγχρονης Ελληνικής πρωτεύουσας. Σταυροδρόμι μεταξύ Ανατολής και Δύσης και χωνευτήρι επιρροών, η γεμάτη ιστορία πόλη είναι το τέλειο σκηνικό για ένα event που συνδυάζει μεγάλα ονόματα ηλεκτρονικής μουσικής και πειραματικά acts από όλο τον πλανήτη, με καθιερωμένους αλλά και ανερχόμενους εγχώριους καλλιτέχνες.\nΓια την ιστορία, το αυθεντικό Sónar της Βαρκελώνης πραγματοποιήθηκε για πρώτη φορά το 1994, ενώ έκτοτε λαμβάνει χώρα σε δύο διαφορετικές τοποθεσίες για τη διάρκεια της ημέρας (Sonar by Day) και μία για τη νύχτα (Sonar by Night).\nΗ ομάδα του OZON, έχοντας παρευρεθεί σε πολλά Sónar festivals, ξεχωρίζει ανάμεσα στους καλλιτέχνες που έχουν εμφανιστεί κατά καιρούς ονόματα όπως: Björk, Tom Yorke, Duran Duran, Beastie Boys, De La Soul, Kraftwerk, Gorillaz, New Order, M.I.A., Chic, Richie Hawtin και άλλοι. Αξίζει να σημειωθεί ότι το φεστιβάλ -πέρα από την Αθήνα που αποτελεί το νεότερο σταθμό του- «στήνει» εδώ και καιρό αντίστοιχες διοργανώσεις στη Μπογκοτά, το Μπουένος Άιρες, το Χονγκ Κονγκ, το Ρέικιαβικ και την Κωνσταντινούπολη.\nΈναρξη προπώλησης: Παρασκευή 8 Φεβρουαρίου στις 12.00 το μεσημέρι στα http://www.viva.gr και http://www.public.gr\nMusic FestivalsliderSónar Athens


Λύγισε στην κάμερα ο Στέφανος Στεφάνου μιλώντας για τον Χριστόφια – VIDEO\nΣε έντονο ύφος μίλησε η βουλευτής του ΔΗΣΥ όταν κλήθηκε δημόσια να εξηγήσει για την ανάρτησή της στα μέσα κοινωνικής δικτύωσης, μετά το μνημόσυνο του Γεώργιου Γρίβα, που ξεσήκωσε αντιδράσεις.\nΣτο «Πρωινό δρομολόγιο» του ΡΙΚ φιλοξενήθηκε τηλεφωνικώς την Τρίτη (29/1) ο Αντιπρόεδρος του ΔΗΣΥ, με ειδική ευθύνη τον επικοινωνιακό σχεδιασμό του κόμματος, Νίκος Τορναρίτης, ο οποίος κλήθηκε να σχολιάσει και αυτός την ανάρτηση της βουλευτού του Δημοκρατικού Συναγερμού, Ελένης Σταύρου.\nΟ κ. Τορναρίτης, προσπαθώντας να δικαιολογήσει την βουλευτή του κόμματός του, είπε: «Έκανε λάθος, κάτι άλλο ήθελε να γράψει η Ελένη».\nΣΧΕΤΙΚΟ ΑΡΘΡΟ: Κλειδωμένοι αλλά και ταϊσμένοι στο υπόγειο της Πινδάρου οι «Θεοχαριδικοί»\nΩστόσο, λίγο αργότερα, στην ίδια εκπομπή φιλοξενήθηκε και η ίδια η κα. Σταύρου η οποία όταν ρωτήθηκε αν μετάνιωσε για την ανάρτησή της απάντησε σε έντονο ύφος: «Μα τι να μετανιώσω; Μα τωρά σοβαρομιλούμε; Θα κάνω εγώ ανάρτηση για ένωση με την Ελλάδα; Δεν το έκανα εγώ, οι άλλοι το συνέδεσαν».\nΌσον αφορά στις θέσεις τις στο Κυπριακό, η ίδια είπε ότι πολιτεύεται με υπευθυνότητα και σημείωσε ότι πρωτοστάτησε στις τριμερείς συμμαχίες, τονίζοντας πολλές φορές ότι είναι σαφώς υπέρ της κρατικής οντότητας της Κύπρου και την ευρωπαϊκή της πορεία.\nΣΧΕΤΙΚΟ ΑΡΘΡΟ: Η ανάρτηση βουλευτή για Γρίβα - Απάντησε ο Αβέρωφ στον Κεμάλ Μπαϊκαλί -ΦΩΤΟΓΡΑΦΙΕΣ\nΣημείωσε επίσης ότι αφού κατηγορήθηκε ότι πιστεύει σε αλλαγή πολιτικής, οφείλει να υπερασπιστεί τον εαυτό της.\nΌσα σημείωσε όμως στην ανάρτησή της, όπως η ίδια είπε: «Είναι η ιστορία μας και δεν παραγράφεται».\nΌταν ρωτήθηκε αν η δεύτερη ανάρτησή της έγινε για να απολογηθεί, πάλι σε έντονο ύφος είπε: «Να απολογηθώ; Nα απολογηθώ; Όχι δεν θα απολογηθώ, ήταν διευκρινιστική όχι απολογητική».\n«Υπάρχει κάποιος που πιστεύει ότι η Μακεδονία δεν είναι Ελληνική; Αμφισβητεί κάποιος την ελληνικότητα της Κύπρου;», διερωτήθηκε η κα. Σταύρου.\nΣχετικά με την τοποθέτησή της, είπε ότι ήταν ιστορικού και επετειακού χαρακτήρα και ήταν σε πνεύμα συγκίνησης για τους αγωνιστές που σκοτώθηκαν.\n«Το γεγονός ότι προσπαθείτε να δώσετε άλλη ερμηνεία με αφήνει άφωνη» είπε ακόμα η κα. Σταύρου, αναφερόμενη σε δημοσιογράφους και συμπλήρωσε: «Έχουμε άλλα τόσα σοβαρά θέματα να ασχοληθούμε. Δεν έχω ευθύνη εγώ, αλλά άλλα Μέσα που ασχολούνται με αναρτήσεις και σχολιάζουν και ξανασχολιάζουν».\nΝα σημειώσουμε ότι η κα. Σταύρου ρωτήθηκε για την άποψή της σχετικά με την ‘Συμφωνία των Πρεσπών’ με αφορμή την αναφορά της στην ανάρτησή της, ωστόσο δεν θέλησε να τοποθετηθεί.\nΌσον αφορά στο αν είναι ακόμη σύμβουλος του Προέδρου, είπε πως ήταν πριν την εκλογή της ως βουλευτής, ενώ για την αντιμετώπιση που έτυχε από τον πρόεδρο του κόμματός της, Αβέρωφ Νεοφύτου, ανέφερε: «Δεν χρειάστηκε να εξηγήσω κάτι, κατάλαβε αμέσως που παρέπεμπε η ανάρτηση και με άφησε να βγω να εξηγήσω τι εννοώ».\nΣΧΕΤΙΚΟ ΑΡΘΡΟ: ΚΕ για ανάρτηση για Γρίβα: «Ήταν σύμβουλος του Προέδρου η Ελ. Σταύρου – Δεν υπάρχει στα σοβαρά τέτοιο θέμα»


E-RODIOS: Πώς να Αντιστρέψτε την Αρνητική Ενέργεια\nΠώς να Αντιστρέψτε την Αρνητική Ενέργεια\nΑποκτήσετε Ψυχική Προστασία\nΕίναι πολύ εύκολο να επηρεαστούμε από μια αρνητική ατμόσφαιρα, τις κακές προθέσεις των άλλων ή ακόμη και από την απροκάλυπτη εχθρότητα κάποιων ανθρώπων....\nΥπάρχει όμως τρόπος να αντισταθούμε στην αρνητική ενέργεια αν επιστρατεύσουμε τις ψυχικές μας δυνάμεις.\nΚαθήστε κάπου αναπαυτικά και φανταστείτε ότι «σκεπάζεστε» από ζεστό, χαλαρωτικό νερό που πέφτει στο κεφάλι σας, καλύπτει τους ώμους και όλο το σώμα σας μέχρι τα δάχτυλα των ποδιών σας.\nΑφήστε το νερό να «ξεπλύνει» από πάνω σας όλα τα άγχη και τις αγωνίες που σας ταλαιπωρούν. Αν έρθουν στο μυαλό σας σκέψεις, μην τις διώξετε. Φανταστείτε ότι είναι πεταλούδες που πετάνε εδώ και εκεί χωρίς ιδιαίτερη σημασία.\nΚάντε τον οραματισμό αυτό μέχρι να νιώσετε ενεργειακά καθαροί και λαμπεροί!\nΣυνεχίστε να αναπνέετε κανονικά, αλλά σε κάθε εισπνοή και εκπνοή φανταστείτε ότι η αύρα σας μεγαλώνει όλο και πιο πολύ έως ότου φτάσει να είναι γύρω στο 60 εκατοστά γύρω από το σώμα σας. Βρίσκεστε τώρα μέσα στον προστατευτικό κλοιό της. Πείτε τα λόγια: «Είμαι ασφαλής.\nΕίμαι προστατευμένος». Επαναλάβετε τις φράσεις αρκετές φορές και οραματιστείτε ότι το περίβλημα της αύρας σας γίνεται όλο και πιο λαμπερό και ανθεκτικό. «Δείτε» την αρνητική ενέργεια να αναπηδά πάνω στο σκληρό περίβλημα και να επιστρέφει εκεί απ’ όπου ήρθε.\nΣτην συνέχεια πείτε: «Ο προστατευτικός κλοιός μου είναι μαγνήτης θετικής ενέργειας, η οποία περνά ελεύθερα και ανεμπόδιστα από αυτόν. Όποτε χρειάζομαι προστασία, είναι στη διάθεσή μου». Οραματιστείτε τώρα την ενέργεια αυτή να απορροφάται μέσα στο σώμα σας.\nΌ,τι κι αν είναι αυτό που σας δημιουργεί την ανατριχιαστική αίσθηση της επικείμενης καταστροφής, δοκιμάστε την παρακάτω άσκηση για να δημιουργήσετε ένα αίσθημα σιγουριάς και ασφάλειας στη ζωή σας. Θα χρειαστείτε ένα γυάλινο μπολ και μερικά παγάκια.\nΓεμίστε το μπολ με χλιαρό νερό και προσθέστε μερικές σταγόνες χρωστικής ουσίας σαν αυτή που χρησιμοποιούμε στα γλυκά. Σκεφτείτε τον μεγαλύτερο φόβο που σας απασχολεί και βάλτε το πρώτο παγάκι μέσα στο νερό.\nΣυνεχίστε με όλους τους φόβους που έχετε, προσθέτοντας κάθε φορά και από ένα παγάκι. Παρατηρήστε τα παγάκια να λιώνουν και νιώστε τους φόβους σας να εξατμίζονται.\nΕκτός της τεχνικής που περιγράφεται πιο κάτω, μπορείτε να βάλετε έναν καθρέφτη δίπλα στο παράθυρο, ώστε να κοιτάζει προς τα έξω, για να απομακρύνει κάθε κακή επιρροή. Αντί του καθρέπτη μπορείτε να τοποθετήσετε έναν καθρέφτη του Φενγκ Σούι, ένα μικρό κανόνι ή το γλυπτό ενός ανορθωμένου φιδιού.\nΚρατήστε τον καθρέφτη έτσι ώστε να αντανακλά το φως και περπατώντας σε ένα κύκλο σύμφωνα με τους δείκτες του ρολογιού πείτε τα λόγια: «Νότος, Δύση, Βορράς, Ανατολή, πέρα, μακριά. Φόβο, μίσος, πόνο, κακό διώξε μακριά». Επιταχύνετε το βήμα σας καθώς περπατάτε κυκλικά και νιώστε την ενέργεια που αναπτύσσεται στα χέρια σας.\nΣτη συνέχεια τοποθετήστε τον καθρέφτη κοντά σε ένα παράθυρο με το κάτοπτρο να κοιτάζει προς τα έξω και να διώχνει όλη την αρνητική ενέργεια μακριά από σας. Καλό είναι επίσης να έχετε μαζί σας ένα φυλαχτό με την εικόνα του ζώου που είναι το προσωπικό σας τοτέμ (π.χ. ενός ελέφαντα).\nΚάντε αυτή την ευχάριστη άσκηση προτού ταξιδέψετε για να εξασφαλίσετε προστασία και ασφαλή άφιξη στον προορισμό σας. Αγοράστε ένα ελαστικό κορδόνι και πολύχρωμες χάντρες της αρεσκείας σας. Σκεφτείτε όλα αυτά που έχετε στο σπίτι τα οποία αγαπάτε και έχουν αξία για σας.\nΓια κάθε ένα από αυτά, διαλέξτε μια χάντρα και περάστε την στο κορδόνι. Όταν τελειώσετε, δέστε το αυτοσχέδιο βραχιολάκι σας και τοποθετήστε το στην παλάμη του χεριού σας, λέγοντας: «Το σπίτι μου έρχεται μαζί μου για να με προστατεύσει και σύντομα θα επιστρέψω σε αυτό».\nΑνησυχείτε ότι κάτι τρομερό θα συμβεί σε εσάς, στον σύντροφό σας ή στα παιδιά σας όταν απουσιάζουν από το σπίτι; Τα ανθοιαμματα του Μπαχ είναι ένας θαυμάσιος τρόπος για να προστατεύσετε τα πρόσωπα που αγαπάτε.\nΡίξτε μερικές σταγόνες από ανθοϊαμα καρυδιάς σε ένα ποτήρι με νερό. Καθήστε για λίγο κρατώντας το ποτήρι και με τα δυο σας χέρια. «Δείτε» τα αγαπημένα σας πρόσωπα ευτυχισμένα και ασφαλή. Κάντε μια ευχή.\nΦανταστείτε αυτή τη θετική ενέργεια να συγκεντρώνεται μέσα στο ποτήρι. Το νερό τώρα είναι φορτισμένο με ψυχική δύναμη και μπορείτε να το χρησιμοποιήσετε ραντίζοντας το πρόσωπο ή τα ρούχα των αγαπημένων σας. Μπορείτε να ραντίσετε επίσης και τα αγαπημένα σας κατοικίδια.\nΦανταστείτε ότι όλη η αρνητική ενέργεια που υπάρχει στο χώρο συγκεντρώνεται σε ένα μεγάλο, γκρίζο σωρό. Καθώς σκουπίζετε πείτε τα λόγια: «Ασφαλές και καθαρό, κρατά μακριά κάθε κακό». Όταν τελειώσετε το σκούπισμα από κάθε δωμάτιο, ανοίξτε την πόρτα και «διώξτε» με τη σκούπα σας τον φανταστικό σωρό της αρνητικής ενέργειας που μαζέψατε.\nΕπαναλάβετε την άσκηση (καθαρίζοντας βέβαια πραγματικά) αρκετές φορές μέσα στη χρονιά. Στην περίπτωση που μετακομίσετε σε ένα νέο σπίτι, το πρώτο πράγμα είναι το γενικό καθάρισμα όλων των χώρων. Αυτό δεν αφορά μόνο τα θέματα υγιεινής. Είναι μια συμβολική έκφραση της ανάγκης σας να καθαρίσετε το σπίτι από τις άσχημες ενέργειες που ίσως υπάρχουν σε αυτό.\nΈνα μπάνιο δεν καθαρίζει μόνο το σώμα σας, αλλά είναι και ένας μοναδικός τρόπος για να καθαρίσετε την αύρα σας ή αλλιώς το ενεργειακό σας πεδίο. Ανάψτε κεράκια, ρίξτε μερικές σταγόνες αιθέριου ελαίου λεβάντας στο νερό και «δείτε» όλες τις αρνητικές σκέψεις και τα αισθήματα να αφήνουν το σώμα σας και να «επιπλέουν» στο νερό.\nΑδειάζοντας τη μπανιέρα, όλα αυτά τα αρνητικά στοιχεία θα εξαφανιστούν μαζί με το νερό! Αν κάνετε ντους, φανταστείτε ότι το νερό που πέφτει πάνω σας αποτελείται από χρυσές σταγόνες. Φανταστείτε την αύρα σας λαμπερή και πεντακάθαρη και καθετί αρνητικό να φεύγει μαζί με το νερό.


«Αλλάζουμε»: «Η ανικανότητα της διοικητικής ομάδας Β. Ζορμπά παίρνει ανησυχητικές διαστάσεις»\n20 Οκτωβρίου 2021 18:05:52\nΓια συνεχιζόμενο εμπαιγμό των εργαζομένων στην Καθαριότητα του Δήμου Αγίας Παρασκευής κατηγορεί τον δήμαρχο Βασίλη Ζορμπά η παράταξη «Αλλάζουμε» του Γιάννη Μυλωνάκη. Με αφορμή το ζήτημα των οφειλών σε υπερωρίες – νυχτερινές εργασίες και τις ελλείψεις στα Μέσα Ατομικής Προστασίας των υπαλλήλων της υπηρεσίας, ο συνδυασμός καλεί τη διοίκηση να «δώσει τώρα λύση στα δίκαια αιτήματά τους».\nΑναλυτικά η παρέμβαση της δημοτικής κίνησης:\n«Στο ίδιο έργο θεατές γίναμε την Τετάρτη 20 Οκτωβρίου παρακολουθώντας τη διαμαρτυρία των εργαζομένων στην καθαριότητα έξω από το δημαρχείο της Αγίας Παρασκευής. Μια διαμαρτυρία που αφορά στα αυτονόητα, ότι δηλαδή οι εργαζόμενοι -ιδιαίτερα εν μέσω πανδημίας- πρέπει να διαθέτουν Μέσα Ατομικής Προστασίας και, βέβαια, να πληρώνονται τα νυχτερινά και τις υπερωρίες που κάνουν.\nO επικεφαλής των «Αλλάζουμε» Γιάννης Μυλωνάκης\nΓια όλα αυτά έχουν ληφθεί αποφάσεις στο Δημοτικό Συμβούλιο, τις οποίες μάλιστα στήριξε η δημοτική παράταξη «ΑΛΛΑΖΟΥΜΕ», αλλά χρειάζεται και μια ικανή διοίκηση για να τις εφαρμόσει, κάτι που η διοίκηση του δημάρχου Β. Ζορμπά δεν έχει κατορθώσει μέχρι σήμερα… Το μόνο που κάνει ο δήμαρχος είναι να καθησυχάζει τους εργαζόμενους, υποσχόμενος, κάθε φορά που τα πράγματα οδηγούνται στα άκρα, ότι τα αιτήματά τους θα ικανοποιηθούν. Κάποτε…\nΜε αφορμή τη σημερινή παράσταση διαμαρτυρίας, ο επικεφαλής της δημοτικής παράταξης «ΑΛΛΑΖΟΥΜΕ», Γιάννης Μυλωνάκης, δήλωσε: «Σήμερα γίναμε μάρτυρες ενός ακόμη επεισοδίου στο… σίριαλ που παίζεται εδώ και μήνες με τους εργαζόμενους στην καθαριότητα. Οι άνθρωποι που καθημερινά δίνουν πραγματικό αγώνα για να κρατούν την πόλη μας καθαρή συνεχίζουν να εργάζονται χωρίς Μέσα Ατομικής Προστασίας και απλήρωτοι σε ό,τι αφορά τα νυχτερινά και τις υπερωρίες τους.\nΤο κυριότερο, όμως, είναι ότι εμπαίζονται από μια διοίκηση που όχι μόνο δεν ικανοποιεί τα δίκαια αιτήματά τους, αλλά και κατά καιρούς στρέφεται εναντίον τους, προσπαθώντας να μεταθέσει σε αυτούς τις δικές της ευθύνες. Η ανικανότητα της διοικητικής ομάδας του κ. Ζορμπά να εφαρμόσει ακόμη και τις αποφάσεις που λαμβάνει το Δημοτικό Συμβούλιο αρχίζει να παίρνει ανησυχητικές διαστάσεις.\nΌμως, το κυριότερο είναι ότι έχει άμεσο αντίκτυπο στους πολίτες της Αγίας Παρασκευής, που «πληρώνουν το μάρμαρο» της αναποτελεσματικότητας και της ατολμίας αυτών που υποτίθεται θα έπρεπε να χειρίζονται τις τύχες του Δήμου. Αρκετά κ. Ζορμπά με τον εμπαιγμό των εργαζομένων. Δώστε ΤΩΡΑ λύση στα προβλήματά τους και αφήστε τους να κάνουν το έργο τους. Η πόλη χρειάζεται τις υπηρεσίες τους και καμία γραφειοκρατική διαδικασία δεν μπορεί να στερεί στους συγκεκριμένους εργαζόμενους τα μέσα προστασίας τους και τις αμοιβές τους».\nΔείτε επίσης: Α. Μουστόγιαννης: «Προκαλούν αρνητικά δήμαρχος και αντιδήμαρχος Καθαριότητας»


Τραγωδία στην Κατερίνη: Tρεις νεκροί από πυρκαγιά σε πολυκατοικία\nΔιασώθηκαν 8 άνθρωποι\nΠυρκαγιά ξέσπασε σε διαμέρισμα πολυκατοικίας στην Κατερίνη, με συνέπεια να χάσει τη ζωή του ένας άνθρωπος.\nΝεκρά εντοπίστηκαν τρία άτομα στην Κατερίνη κατά τη διάρκεια κατάσβεσης πυρκαγιάς σε πολυκατοικία στην οδό Μ.Αλεξάνδρου.\nΣύμφωνα με την πυροσβεστική, το ένα άτομο βρέθηκε απανθρακωμένο σε διαμέρισμα του πρώτου ορόφου, όπου και ξέσπασε η πυρκαγιά. Τα άλλα δύο άτομα έχασαν τη ζωή τους από αναθυμιάσεις και εντοπίστηκαν στον 2ο όροφο.\nΚατά την επιχείρηση από υπερκείμενους ορόφους διασώθηκαν άλλα οκτώ άτομα, τα οποία μεταφέρθηκαν στο νοσοκομείο, αναφέρει το voria.gr.\nΜετά από κλήση για τη φωτιά, στο σημείο έσπευσαν τέσσερα οχήματα της πυροσβεστικής με 12 άντρες από την Π.Υ. Κατερίνης.


Κοσμοσυρροή στην Έκθεση «Φυτά και Κήπος» του Δήμου Περιστερίου ΧΙΛΙΑΔΕΣ ΕΠΙΣΚΕΠΤΕΣ ΑΠΟ ΟΛΗ ΤΗΝ ΑΤΤΙΚΗ ΣΕ 24 ΗΜΕΡΕΣ ! – Hephaestus Wien\nΚοσμοσυρροή στην Έκθεση «Φυτά και Κήπος» του Δήμου Περιστερίου ΧΙΛΙΑΔΕΣ ΕΠΙΣΚΕΠΤΕΣ ΑΠΟ ΟΛΗ ΤΗΝ ΑΤΤΙΚΗ ΣΕ 24 ΗΜΕΡΕΣ !\nΙουνίου 2, 2016 hephaestuswein\nΞεπέρασε κάθε προσδοκία η προσέλευση επισκεπτών στην έκθεση «Φυτά και Κήπος» του Δήμου Περιστερίου, που διοργανώθηκε από τις 5 έως 29 Μαΐου 2016 στο Άλσος της πόλης, με είσοδο ελεύθερη!\nΣ’ αυτό συνέβαλαν ότι το Άλσος Περιστερίου είναι το ωραιότερο της Αττικής, η εύκολη πρόσβαση μόλις εκατό μέτρα από το σταθμό Μετρό «Ανθούπολη» και το μεγάλο δωρεάν πάρκινγκ εκατοντάδων θέσεων επί του Εκθεσιακού Κέντρου.\nΗ έκθεση «Φυτά και Κήπος» του Δήμου Περιστερίου είναι πλέον θεσμός, κάτι που φαίνεται ήδη από το έντονο ενδιαφέρον που έχουν εκδηλώσει δεκάδες φυτωριούχοι από την Ελλάδα για την επόμενη διοργάνωσή της.\nPrevious Article Τα ελεύθερα πεζοδρόμια και οι ράμπες είναι υπόθεση όλων μας!\nNext Article Γ. Καμίνης: «Έτοιμοι να αντλήσουμε διδάγματα από τη Βιέννη για ζητήματα βιώσιμης κινητικότητας και ανάπτυξης» – υπογραφή Μνημονίου Συνεργασίας!


Καρέ νικών για την Ναντ της Κουτουξίδου\nΣτο παιχνίδι με το οποίο άνοιξε η αυλαία της 7ης αγωνιστικής της Α1 Γυναικών στη Γαλλία, η Ναντ της Νικολέτας Κουτουξίδου,που έπαιξε και πάλι βασική έφτασε τις τέσσερις συνεχείς επιτυχίες νικώντας αυτήν την φορά την Ενό.\nΟ Κολάκοβιτς προπονητής του Πανταλέοντα στις Κάννες\nΑλλαγή προπονητή στη γαλλική Κάννες του Σωτήρη Πανταλέοντα. Τη θέση του Κριστόφ Μενό ο οποίος θα αναλάβει άλλο πόστο μέσα στην ομάδα συμφώνησε να πάρει ο Σέρβος Ιγκόρ Κολάκοβιτς που ήταν προπονητής στην Εθνική Σερβίας.\nΠροκρίσεις στο γαλλικό κύπελλο για Παπαδημητρίου, Κουτουξίδου, Κιόση και Φρέρικς στη Μποβέ\nΟ Ολλανδός Νίκο Φρέρικς που από τις 10 Οκτωβρίου ανήκει στην ιταλική Κούνεο είναι ο νέος πασαδόρος της γαλλικής Μποβέ του Αχιλλέα Παπαδημητρίου στη θέση του Βέλγου Φρανκ Ντεπέστελε που όπως φαίνεται έπαθε μεγάλη ζημιά στον ώμο και δεν αποκλείεται εξ αιτίας του σοβαρού τραυματισμού του να σταματήσει και την ενεργό δράση.\nΤρίτη σερί νίκη για την Ναντ της Κουτουξίδου, ήττα για Κιόση\nΗ Ναντ της Νικολέτας Κουτουξίδου πανηγύρισε την 3η συνεχόμενη νίκη της και σκαρφάλωσε στην 5η θέση της βαθμολογίας του γαλλικού πρωταθλήματος.\nΝίκη με αλάνθαστο Πετρέα για Ναρμπον, τρίτη η Μποβέ του Παπαδημητρίου\nΜε τον Γιώργο Πετρέα να αγγίζει το... απόλυτο των 8/8 επιθέσεων και των 10 πόντων συνολικά η Ναρμπόν επέστρεψε στις νίκες στο γαλλικό πρωτάθλημα. Στο ντέρμπι με την Παρί για την 6η αγωνιστική η Ναρμπόν επικράτησε με 3-0 και πήρε βαθιά βαθμολογική ανάσα. Ο Πετρέας πήρε ακόμα έναν πόντο από μπλοκ και έναν άσσο και είχε άψογη συνεργασία με τον πασαδόρο Κώστα Προύσαλη που πήρε και δύο πόντους (1/2 επιθέσεις και έναν άσσο). Μεγάλη εμφάνιση έκανε ο Σολ που πήρε 7 πόντους από μπλοκ!\nΚάταγμα Ντεπεστέλ και ήττες Ελλήνων στη «μαύρη» 5η αγωνιστική\n«Μαύρη» αγωνιστική ήταν η 5η για τις ομάδες των Ελλήνων παικτών που αγωνίζονται στη γαλλική Λίγκα. Η Ναρμπόν των Πετρέα, Προύσαλη, η Κάννες του Πανταλέοντα και η Μποβέ του Αχιλλέα Παπαδημητρίου γνώρισαν ήττες σε εκτός έδρας αγώνες αλλά τον τίτλο του... mvp της ατυχίας κερδίζει με διαφορά ο Φρανκ Ντεπεστέλ.\nΗ Κουτουξίδου νίκησε τον «εμφύλιο» με την Κιόση\nΗ Νάντ της Νικολέτας Κουτουξίδου νίκησε 3-1 την Τερβίλ της Ελένης Κιόση στον ελληνικό εμφύλιο για την 5η αγωνιστική του γαλλικού πρωταθλήματος γυναικών. Η Ναντ είχε πρώτες σκόρερ τις Τουρνέλ, Βαντεστίν με 16 και 15 πόντους αντίστοιχα και φυσικά την καθοδήγηση της Κουτουξίδου.\nΝίκη για Κουτουξίδου, ήττα για Κιόση\nΗ Νικολέτα Κουτουξίδου (2 πόντοι με 1/5 επ και 1 άσο) επέστρεψε στους αγώνες της Ναντ και η ομάδα της επέστρεψε στις νίκες καθώς επικράτησε με 3-1 Κιμπέρ, ενώ την ίδια ώρα η Τρεβίλ της Ελένης Κιόση ( 4 πόντοι με 4/11 επ.) γνώριζε εντός έδρας ήττα με το ίδιο σκορ από την Λε Κανέτ. Δεύτερη συνεχόμενη νίκη και για την Παρί Σεν Κλουντ (αντίπαλος του Ολυμπιακού) που νίκησε με 3-0 την Βενέλ.\nΑνατροπή και επιστροφή στις νίκες για Πανταλέοντα, νέα ήττα για Προύσαλη, Πετρέα\nΣτις νίκες επέστρεψαν οι Κάννες του Σωτήρη Πανταλέοντα που νίκησαν την Σομόν με 3-2 σε αγώνα που έγινε στο πλαίσιο της 4ης αγωνιστικής της Α1 Γαλλίας.\nΣπουδαία ανατροπή και νίκη για Παπαδημητρίου\nΈχει αλλάξει επίπεδο πλέον η Μποβέ του Αχιλλέα Παπαδημητρίου, κάτι που είναι εμφανές από την αρχή της σεζόν. Τελευταία απόδειξη αποτελεί η νίκη απέναντι στην πρωταθλήτρια, Τουρ. Στο αγώνα που άνοιξε την αυλαία της 4η αγωνιστική του γαλλικού πρωταθλήματος, η Μποβέ βρέθηκε πίσω με 2-0 στην έδρα της, αλλά τελικά πήρε τη νίκη με 3-2.\nΆτυχη η 3η αγωνιστική για τους Έλληνες της Γαλλίας\nΤην πρώτη τους ήττα στο πρωτάθλημα της Γαλλίας γνώρισαν οι Παπαδημητρίου και Πανταλέων με Μποβέ και Κάννες αντίστοιχα, ενώ η Ναρμπόν των Προύσαλη και Πετρέα ηττήθηκαν για δεύτερη φορά φέτος εκτός έδρας.\nΝίκη για Τερβίλ με 19αρα Κιόση\nΔεύτερη νίκη σε τρεις αγώνες για την Τρεβίλ της Ελένης Κιόση στην Α1 Γυναικών της Γαλλίας, καθώς επικράτησε με 3-1 (25-18, 25-13, 21-25, 25-22) στην έδρα της Κιμπέρ. Στον πρώτο της αγώνα, η Ελληνίδα ήταν εξαιρετική. Πήρε 19 πόντους με 16/40 επιθέσεις και 3 μπλοκ.\nΑήττητος Πανταλέων, σεφτέ για Πετρέα, Προύσαλη\nΔύο στα δύο για τις Κάννες του Σωτήρη Πανταλέοντα στο γαλλικό πρωτάθλημα. Ο Έλληνας κεντρικός με 9 πόντους και 4 μπλοκ και 5/8 επιθέσεις. βοήθησε την ομάδα του να νικήσει εκτός έδρας τη νεοφώτιστη Λιόν με 3-2 (25-19, 25-22, 21-25, 23-25, 15-6).\nΑνατροπή και δύο στα δύο για τη Μποβέ του Παπαδημητρίου\nΑν και βρέθηκε πίσω με 2-1, η Μποβέ κατάφερε να σημειώσει τη δεύτερη νίκη της σε ισάριθμους αγώνες στο γαλλικό πρωτάθλημα, επικρατώντας της Σετ με 3-2 (25-22, 22-25, 23-25, 25-19, 15-08) εντός έδρας. Ο Αχιλλέας Παπαδημητρίου είχε πολύ καλή απόδοχη με 83% στην υποδοχή και 48% άριστες.\nΓκρμπιτς στη θέση του Ζιγκάντλο\nΜε αστραπιαίες κινήσεις η Ζενίτ Καζάν βρήκε τον αντικαταστάτη του Λούκας Ζιγκάντλο, οποίος τραυματίστηκε σοβαρά. Για του λόγου το αληθές ο Νίκολα Γκρμπιτς θα μετακομίσει από την Κούνεο στη ρωσικη ομάδα.\nΟ Πανταλέων νίκησε Προύσαλη, Πετρέα, νίκη και για Παπαδημητρίου στην πρεμιέρα του σαμπιονά\nΠρεμιέρα είχε απόψε το γαλλικό πρωτάθλημα ανδρών όπου το ελληνικό βόλεϊ έχει τέσσερις πρεσβευτές. Σε ένα από τα ντέρμπι που έκρυβε ελληνικό εμφύλιο οι Κάννες με κεντρικό τον Σωτήρη Πανταλέοντα νίκησε 3-0 σετ τη Ναρμπόν του Γιώργου Πετρέα και του Κώστα Προύσαλη. Νικηφόρο ξεκίνημα και για τον Αχιλλέα Παπαδημητρίου καθώς η Μποβέ νίκησε τη Ναντ με 3-0. Ο Παπαδημητρίου έχει συμπαίκτες τον διεθνή βέλγο πασαδόρο Φρανκ Ντεπέστελε (πρώην πασαδόρος του Ηρακλή και του Παναθηναϊκού) και τον διεθνή βέλγο διαγώνιο Βαν ντε Ντρις που ήταν και ο πρώτος σκόρερ της Μποβέ.\nΗ γαλλική Μποβέ με Παπαδημητρίου 3-1 τη Νάντ\nΣε διεθνές φιλικό προετοιμασίας που έγινε στο Ροζελάρε του Βελγίου η γαλλική Μποβέ με λίμπερο τον Αχιλλέα Παπαδημητρίου νίκησε με 3-1 σετ την Κνακ και την Παρασκευή στις 15.00 οι δύο ομάδες θα δώσουν και δεύτερο φιλικό.\nΤο νέο ημερολόγιο για τις Κάννες (φωτός)\nΌπως κάθε χρόνο η ομάδα των Καννών φωτογραφήθηκε για το ετήσιο ημερολόγιο της ομάδας που θα κυκλοφορήσει μέσα Νοεμβρίου.\nΉττα για τη Ναρμπόν των Προύσαλη, Πετρέα\nΜετά απο μια καλή εμφάνιση στα φιλικά με την Μονπελιέ, η Ναρμπόν του Πετρέα και του Προύσαλη τα βρήκε σκούρα απο την σαφώς δυνατότερη Σετ με 3-0.\nΠρώτα φιλικά για τις Κάννες του Πανταλέοντα\nΤα πρώτα τους φιλικά θα δώσουν οι Κάννες την Τετάρτη και την Πέμπτη οι Κάννες. Η ομάδα του Σωτήρη Πανταλέοντα και του Γκιγιόμ Σαμικά θα αναμετρηθούν με τη νεοφώτιστη Λιόν, που μόνο ομάδα για παραμονή δεν έχει φτιάξει.\nΝίκη για Πετρέα, Προύσαλη στο δεύτερο φιλικό\nΣτο δεύτερο φιλικό της χρονιάς για την Ναρμπόν, η ομάδα των Πετρέα και Προύσαλη επιβλήθηκε της Μονπελιέ με 3-0 (25-16, 25-18, 26-24)\nΝαρμπόν: Ένας μεγάλος σύλλογος κλείνει 50 χρόνια ζωής\nΗ Γαλλική Ναρμπόν, ομάδα των Προύσαλη και Πετρέα, κλείνει σήμερα 50 χρόνια απο την μέρα της ίδρυσης της.\nΟ Ντεπεστέλ συμπαίκτης με τον Παπαδημητρίου\nΟ Φρανκ Ντεπεστέλ και ο Αχιλλέας Παπαδημητρίου υπήρξαν αντίπαλοι στο ελληνικό πρωτάθλημα όταν ο έμπειρος Βέλγος πασαδόρος αγωνίστηκε στον Ηρακλή και τον Παναθηναϊκό.\n«Τούρκος» ο Ζανίνι του ...Αχιλλέα\nΟ Εμμανουέλ Ζανίνι είναι ο εκλεκτός για τον πάγκο της εθνικής ομάδας των ανδρών της Τουρκίας.


Μη μιλάς για χωρισμό αν δεν το εννοείς - Pillowfights.gr\nΜη μιλάς για χωρισμό αν δεν το εννοείς\nBedroom Wanderlust Μη μιλάς για χωρισμό αν δεν το εννοείς\nΕιρήνη Δίγκογλου 12/02/2019\nΚανένας χωρισμός δεν είναι εύκολος, πόσο μάλλον το χρονικό διάστημα που προηγήθηκε και οι όποιες καταστάσεις σε οδηγούν στο να πάρεις μια τόσο σοβαρή απόφαση. Γιατί αυτή η πρόταση, όσο δύσκολο είναι σε κάποιον να την ακούσει και να την αποδεχτεί άλλο τόσο δύσκολο είναι και στον άλλον να την ξεστομίσει. «Θέλω να χωρίσουμε», «Δεν μπορούμε να είμαστε μαζί» και πολλές ακόμα εναλλακτικές αυτών, με το ίδιο νόημα να παραμονεύει από πίσω.\nΓι’ αυτό φροντίζεις, όταν αποφασίσεις να πεις κάτι ανάλογο σε έναν άνθρωπο που αποτέλεσε κομμάτι σου, άσχετα με τους λόγους που σε οδήγησαν στο χωρισμό, να είσαι όσο το δυνατόν περισσότερο σίγουρος, μα κυρίως συνειδητοποιημένος. Γιατί σίγουρος δεν θα νιώσεις ποτέ στον απόλυτο βαθμό. Μπορεί να είναι αυτό που θες το να ακολουθήσετε διαφορετικούς δρόμους, μα δύσκολα αποχωρίζεται κάνεις τη συνήθεια, την αγάπη και τις κοινές στιγμές. Φεύγεις από κάπου όταν κατανοείς πως δεν υπάρχει εξέλιξη.\nΠαρ’όλ’αυτά πλέον, αρκετοί για να μην μπούμε οι περισσότεροι και κατηγορήσουμε άδικα ορισμένους, έχουν κάνει καραμέλα το χωρισμό και τον εμφανίζουν σε οποιαδήποτε δύσκολη κατάσταση. Θεωρούν πως είναι ένας μπαλαντέρ και το παρουσιάζουν όπου επιθυμούν λες κι είναι πασπαρτού. Και δεν επιδιώκουμε να ενοχοποιήσουμε κανέναν γιατί μπορεί κι εμείς να έχουμε πράξει αναλόγως κάποια στιγμή στο παρελθόν ή να προκύψει να συμπεριφερθούμε έτσι στο μέλλον. Απλώς εξετάζουμε το φαινόμενο.\nΚι όμως, έχεις σκεφτεί πόσο άσχημο είναι να λες κάτι τέτοιο χωρίς να σκοπεύεις να το πραγματοποιήσεις; Το λες ξανά και ξανά, επαναλαμβάνεσαι, το ανακυκλώνεις, όμως ποτέ δεν το κάνεις πράξη. Επομένως γιατί να το πεις εξ’αρχής; Σκέψου λίγο τον άνθρωπο που βρίσκεται απέναντί σου και βλέπει τα κομμάτια του να σπάνε κάθε φορά που εσύ έχεις μια ανεξήγητη επιθυμία να αναφερθείς σε χωρισμό. Με το παραμικρό λες πως θα χωρίσεις. Δε σου απάντησε στο τηλέφωνο; Δεν πήγατε ταξίδι; Δε μαγείρεψε; Ο γάτος έσπασε το βάζο; Θέλεις χρόνο να σκεφτείς και πως καλύτερα θα ήταν να χωρίσετε.\nΑς επανέλθουμε στην πραγματικότητα, ας γίνουμε λίγο ρεαλιστές. Πόσο λογικό είναι όλο αυτό; Καθόλου. Και δε δείχνεις καθόλου σεβασμό, όχι μόνο στον άλλον αλλά και στον ίδιο σου τον εαυτό. Γιατί κάποιος που σέβεται τον εαυτό του καταλαβαίνει πως όλα αυτό δεν είναι πρέπον. Δε σε τιμάει. Τα χιλιοειπωμένα χωρίζουμε πονάνε περισσότερο από τον οριστικό χωρισμό. Τα πήγαινε-έλα δείχνουν ανασφάλεια κι αβεβαιότητα.\nΌταν αποφασίσεις να προειδοποιήσεις τον άλλον για το χωρισμό να είσαι ολοκληρωτικά συνειδητοποιημένος πριν το αφήσεις να βγει από το στόμα σου. Γιατί όταν χτυπάς μονίμως το καμπανάκι για ένα τέλος που ούτε εσύ θες καταβάθος, μόνο και μόνο για να ταρακουνήσεις τον άλλον για να έχεις τον δήθεν έλεγχο μιας οποιασδήποτε κατάστασης, καταφέρεις να πετύχεις το ακριβώς αντίθετο αποτέλεσμα από το επιθυμητό.\nΕάν θες να ταρακουνήσεις τον άλλον υπάρχουν αμέτρητες άλλες μέθοδοι. Με τη συνεχή σου αναφορά σε χωρισμό αρχικά κάνεις τον άλλον να μην μπορεί να σε εμπιστευτεί ουσιαστικά κι όταν μια μέρα μπορεί να εννοείς όντως αυτό το αναμενόμενο τέλος, αυτός να μη σε πιστεύει. Ταυτόχρονα τον γεμίζεις αμφιβολίες κι ακόμα κι αν ξεχαστεί το συγκεκριμένο συμβάν ο άλλος να επαναφέρει τακτικά στο μυαλό του πως ίσως εσύ να μη θες να είσαι πραγματικά μαζί του.\nΤο να χωρίσεις από έναν άνθρωπο που έχεις αγαπήσει είναι αρκετά δύσκολο. Δύσκολο να αφήνεις τα σίγουρα και να επιλέξεις καινούργια κι άγνωστα μονοπάτια. Γι’ αυτό όταν το κάνεις να είσαι αποφασισμένος και συνειδητοποιημένος. Μην το ξεστομίζεις εάν δεν το θες ή αν δεν το εννοείς. Όταν το πεις όμως, να φύγεις με αξιοπρέπεια και σεβασμό. Με το κεφάλι ψηλά. Η ζωή είναι γεμάτη εκπλήξεις κι ίσως να σου επιφυλάσσει ένα μέλλον με ιδιαίτερες στιγμές κι ανθρώπους. Μη μένεις πίσω. Σε περιμένουν.


ΤΟ ΜΑΓΙΚΟ ΤΩΝ ΑΝΘΡΩΠΩΝ – ΕΡΤflix\nΔεν υπάρχει ζωή χωρίς απώλεια, χωρίς τους μικρούς και μεγάλους θανάτους που σημαδεύουν την ιστορία της ζωής μας.\nΝα χάνεις έναν γονιό, ένα παιδί, μια πατρίδα, μια δουλειά, να χάνεις την υγεία σου, την πίστη σε μια ιδέα, να χάνεις το μυαλό, τη νιότη σου, να χάνεις έναν μεγάλο έρωτα και να μένεις μισός. Απώλειες και πένθη καθορίζουν αυτό που είμαστε.\nΟ τίτλος της εκπομπής είναι εμπνευσμένος από το αριστούργημα του Τόμας Μαν, «Το Μαγικό Βουνό». Όταν ο νεαρός Χανς Κάστορπ βρίσκεται στο σανατόριο κοντά, αλλάζει η ζωή του όλη. Περιστοιχισμένος από την απώλεια και το φόβο του θανάτου, ζει μια μαγική διαδικασία ενηλικίωσης κατά τη διάρκεια της οποίας γνωρίζει τον έρωτα, τη φιλοσοφία, τη φιλία. Κερδίζει το αγαθό της ζωής.\nΗ εκπομπή, χρησιμοποιώντας τη δύναμη της τηλεοπτικής εικόνας, στοχεύει να φανερώσει ότι η απώλεια δεν γεννά μόνο θλίψη, θυμό, νοσταλγία και παραίτηση, αλλά ανοίγει και έναν άλλο δρόμο, δρόμο ομιλίας, δημιουργίας, ζωής.\n«Οι άνθρωποι δεν ψεύδονται στον πόνο» λέει η Έμιλι Ντίκινσον. Υπάρχει μια τρομακτική αληθινότητα στην οδύνη. Οι ιστορίες που ξεδιπλώνονται στο «Μαγικό των Ανθρώπων» μας παροτρύνουν να συλλογιστούμε «Είμαστε φθαρτοί, Ας ζήσουμε».\nΣΧΟΛΕΙΑ ΠΟΥ ΔΕΝ ΜΟΙΑΖΟΥΝ ΜΕ ΚΑΝΕΝΑ


18 ιδέες για να διακοσμήσετε θεαματικά τους τοίχους της βεράντας σας | ΤΕΧΝΟΤΡΟΠΙΕΣ\nEva May 14th, 2020 No Comments\nΣτη βεράντα, οι τοίχοι ντύνονται για να δημιουργήσουν μια συγκεκριμένη ατμόσφαιρα. Ένα μικρό χρώμα από τερακότα φέρνει αέρα από αλλού, ένα ντους δημιουργεί μια δροσερή γωνία, μια μακραμέ ύφανση εκπέμπει ένα μποέμ στιλ και τα φυτά ανεβαίνουν στον τοίχο για να δώσουν μια φυσική εμφάνιση στη βεράντα. Σύμφωνα με τις επιθυμίες και τους περιορισμούς του τόπου, ο καθένας φαντάζεται μια προσωπική και μοναδική διακόσμηση. Πάντα ορατή από το εσωτερικό του σπιτιού, η βεράντα μπορεί να βρίσκεται σε συνοχή με το διπλανό δωμάτιο ή σε πλήρη ρήξη με αυτό. Προκειμένου να σας ενθαρρύνουμε να ανακαλύψετε αυτόν τον χώρο και να απελευθερώσετε ένα απόλυτο χιούμορ, το χρώμα είναι ευπρόσδεκτο για να ξυπνήσετε το έξω. Επειδή ο σχεδιασμός μιας όμορφης βεράντας σημαίνει επίσης τη φροντίδα της εμφάνισης των τοίχων, όπως αποδεικνύεται από αυτά τα 18 χαρακτηριστικά εξωτερικά.\nΧωρισμένη λίγο από το σπίτι, η βεράντα ζωντανεύει σιγά-σιγά, σύμφωνα με τα αγαπημένα και τις επιθυμίες. Πρόβλημα: οι τοίχοι μερικές φορές εγκαταλείπονται και παραμερίζονται. Χωρίς μια συνεκτική διάταξη με το έδαφος, η διακόσμηση φαίνεται αποσυνδεδεμένη. Για να δημιουργήσετε μια βεράντα που είναι ευχάριστη να ζείτε και να παρακολουθείτε σε καθημερινή βάση, μια συγκεκριμένη αντανάκλαση με μια επισκόπηση σας επιτρέπει να σχεδιάσετε ένα προσαρμοσμένο έργο. Οι τοίχοι είναι καθοριστικά στοιχεία που συμβάλλουν στην ατμόσφαιρα της βεράντας. Πολύχρωμοι τοίχοι, τούβλο ή ξύλο, υπάρχουν επίσης πολλά αξεσουάρ για να καρυκεύσετε αυτήν την κάθετη επιφάνεια. Μια συλλογή από καθρέφτες ή ψάθινα διακοσμητικά, ρετρό γράμματα, μικρές γλάστρες και τα άφθονα φυτά τους ή μια ύφανση από μακραμέ φέρνουν την προσωπικότητά τους στη βεράντα.


H «κούρσα» των domains στο Ίντερνετ\nΔευτέρα, 30 Μαρτίου, 16:03\nΑρχική inet H «κούρσα» των domains στο Ίντερνετ\n7 Οκτωβρίου 2011, 16:05\nΤον Ιανουάριο 2012 ξεκινά η υποβολή αιτήσεων για gTLD (generic top level domain).\nΗ «κούρσα» ξεκινά τον Ιανουάριο του 2012: η Icann τον Ιούνιο ανακοίνωσε την επέκταση των καταλήξεων στις web addresses πέρα από τις υπάρχουσες (.com,. net κλπ). Οι ενδιαφερόμενοι μπορούν να υποβάλουν αίτηση για να αποκτήσουν μία κατάληξη που επιθυμούν, και να την κρατήσουν<…>\nείτε για τον εαυτό τους είτε να την πουλήσουν με τη σειρά τους.\nΑν και δεν είναι απαραίτητο οι καταλήξεις να είναι με λατινικούς χαρακτήρες, υπάρχουν κάποιοι κανόνες: για παράδειγμα, πρέπει να έχουν τουλάχιστον τρία γράμματα (παραμένει σε ισχύ το καθεστώς των δύο γραμμάτων για domains χωρών). Αυτό σημαίνει πως για πρώτη φορά οι εταιρείες θα μπορούν να αποκτούν τα δικά τους gTLD (generic top level domain), κάτι που θα μπορούσε ενδεχομένως να σημάνει το τέλος της «κυριαρχίας» του. com.\nΗ ακριβής ημερομηνία της έναρξης υποβολής αιτήσεων είναι η 12η Ιανουαρίου 2012. Η διαδικασία θα λάβει τέλος μετά από τρεις μήνες, στις 12 Απριλίου. «Οι εταιρείες πρέπει να αρχίσουν να ετοιμάζονται, και γενικά να σκέφτονται τι πρέπει να κάνουν» λέει ο Τιμ Κάλαν, επικεφαλής του τμήματος μάρκετινγκ της Melbourne IT DBS, εταιρείας ειδικών σε θέματα domains.\nΠαρόλα αυτά, κάποιοι θα «μείνουν πίσω», λέει ο Σάιμον Μπρίσκμαν, της Field Fisher Waterhouse. «Νομίζω ότι είναι δύσκολο για πολλές εταιρείες να αξιοποιήσουν αυτό το μικρό χρονικό διάστημα για να αναλύσουν κατάλληλα τα δεδομένα και να λάβουν τη σωστή απόφαση», σχολιάζει σχετικά, συμπληρώνοντας ότι κάποιες εταιρείες έχασαν χρόνο διστάζοντας λόγω του κόστους.\n«Κάποιες μεγάλες φίρμες θα χάσουν το ‘παράθυρο’, έτσι απλά. Οι μεγάλοι οργανισμοί δεν μπορούν να κινηθούν γρήγορα».\nΤο κόστος είναι όντως μεγάλο- θεωρείται ότι η διατήρηση και διαχείριση ενός gTLD θα κυμαίνεται μεταξύ 150.000 και 200.000 δολαρίων ανά έτος, οπότε οι άμεσα ενδιαφερόμενοι δεν θα είναι οι μικρές επιχειρήσεις, αλλά οι εταιρικοί κολοσσοί. Η Ρεμπέκα Μούντι, της διαφημιστικής Euro RSCG, συμφωνεί. «Η John Lewis και η Coca Cola για παράδειγμα δεν θα διστάσουν καθόλου. Πρόκειται για επιτυχημένες εταιρείες, οι οποίες μπορούν να ‘σηκώσουν’ οικονομικά κάτι τέτοιο».\nΌταν η περίοδος υποβολής αιτήσεων λάβει τέλος, η Icann θα εξετάσει ποιες από αυτές θα γίνουν αποδεκτές. «Παίρνουν το ‘δημόσιο’ Ίντερνετ, κόβουν κομμάτια του και τα δίνουν σε κάποιους για να τα διαχειριστούν. Οπότε θέλουν να είναι σίγουροι ότι αυτή η διαχείριση θα γίνει σωστά» λέει σχετικά ο Κάλαν.\nΌταν υπάρχουν πολλές αιτήσεις για την ίδια κατάληξη, τότε υπάρχουν κάποια κριτήρια για να γίνεται επιλογή. Εάν δεν επιλυθεί το θέμα, τότε γίνεται δημοπρασία. Τα πρώτα gTLD θα «ενεργοποιηθούν» στις αρχές του 2013.\nΟ λόγος που οι εταιρείες επιδιώκουν την απόκτηση των δικών τους καταλήξεων δεν είναι άλλος από την «προστασία» των trademarks, αλλά και το όφελος στο μάρκετινγκ: «οι εταιρείες θεωρούν ότι θα υπάρχει καλύτερη σύνδεση μεταξύ του offline μάρκετινγκ και της κίνησης online εάν χρησιμοποιούνται ονόματα που είναι μικρότερα, πιο εύκολο να τα θυμάται κανείς και ευκολότερο να προβληθούν σε μία καμπάνια μάρκετινγκ». Επίσης, βελτιώνονται τα οφέλη σε σχέση με τη λειτουργία των μηχανών αναζήτησης.\nΈνα άλλο πλεονέκτημα είναι η ασφάλεια: «είναι πολλοί αυτοί που δεν κάνουν αγορές μέσω Ίντερνετ λόγω ενδοιασμών για την ασφάλεια- πιστεύω ότι τώρα θα υπάρχουν τεράστιες δυνατότητες» λέει σχετικά ο Σάιμον Μπρίσκμαν, της Field Fisher Waterhouse.\nΟ δρ. Τζόναθαν Φρίμαν, καθηγητής ψυχολογίας του University of London, θεωρεί ότι θα έχει επιτυχία όσον αφορά την αντίληψη των καταναλωτών, αλλά θα χρειαστεί χρόνος: «οι συνήθειες των ανθρώπων θα καθορίσουν το πώς το καταναλωτικό κοινό θα δεχτεί το ‘dot brand’. Νομίζω ότι θα χρειαστεί λίγος καιρός μέχρι να ενσωματωθεί στη συμπεριφορά των καταναλωτών» λέει σχετικά.\nΠροηγούμενο άρθροΑγριεύει το κυνήγι των “πειρατών” στη Γαλλία\nΕπόμενο άρθροTo Facebook θα διαθέτει και μεταφραστική υπηρεσία


Ο κ. Τσίπρας το τερμάτισε στη ΔΕΘ. Νέο ρεκόρ ψεμάτων στην ίδια πίστα | Φώφη Γεννηματά\nΟ κ. Τσίπρας το τερμάτισε στη ΔΕΘ. Νέο ρεκόρ ψεμάτων στην ίδια πίστα\n& ΕΠΙΚΕΦΑΛΗΣ ΤΗΣ ΔΗΜΟΚΡΑΤΙΚΗΣ ΣΥΜΠΑΡΑΤΑΞΗΣ\nΣΤΗΝ ΕΚΠΟΜΠΗ ΤΟΥ ΣΚΑΪ «ΚΑΛΗΜΕΡΑ ΜΕ ΤΟΝ Γ. ΑΥΤΙΑ»\nΌσοι νόμιζαν πως o κ. Τσίπρας το τερμάτισε το 2014 έκαναν λάθος. Έκανε νέο ρεκόρ ψεμάτων στην ίδια πίστα. Έχει γίνει ο πιο πρόθυμος πρωθυπουργός στην Ευρώπη στις απαιτήσεις των πιο συντηρητικών κύκλων. Δεν τολμά να πει στον κ. Σόιμπλε ότι δεν μπορούμε να πετύχουμε τους στόχους μας για 3.5% πλεόνασμα και μας λέει ότι τώρα τα πάντα παραπέμπονται από το 2019 και μετά. Με αυτούς τους ρυθμούς και με την ύφεση που εξακολουθούμε να έχουμε, δεν υπάρχει περίπτωση να πιάσουμε τον στόχο για το 2018. Και τότε θα έρθει ο κόφτης που συμφώνησε η κυβέρνηση ΣΥΡΙΖΑ/ΑΝΕΛ με νέες περικοπές σε μισθούς και συντάξεις. Από πού να αρχίσει κανείς και που να τελειώσει με τα ψέματα που ειπώθηκαν χθες;\nΤα «5 βήματα» του κ. Τσίπρα δεν θα χρειάζονταν αν δεν είχαν γίνει τόσα λάθη\nΕίπε «δεν έχουν μειωθεί οι κύριες συντάξεις». Μα δεν έχει αυξηθεί η εισφορά υπέρ υγείας, δεν είχαμε μείωση του αφορολόγητου, κατάργηση του ΕΚΑΣ; Δεν έχει πετσοκόψει τις επικουρικές; Οι συνταξιούχοι είναι σε απόγνωση. Αυτή τη στιγμή κανείς δεν γνωρίζει, σε κανέναν δεν έχουν πει με ποια κριτήρια έγιναν αυτές οι περικοπές. Υπάρχουν περιπτώσεις αναπήρων που οι περικοπές φτάνουν στο 50%. Εμείς τα ψάχνουμε όλα αυτά και θα βρούμε την άκρη και θα βρούμε πώς έγιναν αυτοί οι υπολογισμοί και πώς φτάσαμε ως εδώ. Να επισημάνω ότι όταν έγιναν οι πολλές περικοπές και αδικίες θα μπορούσα να πω – δεν παριστάνω ότι ήρθαμε με παρθενογένεση και ξαφνικά σήμερα τα βρίσκουμε όλα λάθος – τότε είχαμε 35 δις έλλειμμα. Αυτό το έλλειμμα έπρεπε να εξαλειφθεί σε σύντομο χρονικό διάστημα, γιατί ποτέ δεν μας δόθηκε χρόνος να γίνει ομαλά η προσαρμογή. Γι αυτό ήταν τόσο βίαιες οι περικοπές. Όμως ο κ. Τσίπρας βρήκε μια χώρα που ήταν ήδη σε πλεόνασμα, μικρό αλλά πλεόνασμα και δειλά-δειλά φαινόταν ότι πηγαίναμε σε θετικούς ρυθμούς ανάπτυξης. Με δική του ευθύνη ο κ. Τσίπρας και εξαιτίας των χειρισμών του, έχουμε φτάσει στο σημείο που βρισκόμαστε τώρα.\nΕίπε για «5 βήματα για το μέλλον». Μα τα 4 από αυτά δεν χρειάζονταν, αν δεν είχε κάνει όλα αυτά τα λάθη. Και θα έπρεπε να μας πει ότι εγώ αυτά τα 5 βήματα τα έκανα, τα τελείωσα ήδη. Αν είχε δείξει οποιαδήποτε αλλαγή στον τρόπο διακυβέρνησης του τόπου, αν έδειχνε έστω οποιαδήποτε ικανότητα στη διαχείριση των υποθέσεων. Μας μίλησε για «ολοκλήρωση αξιολόγησης» όταν δεν μπορεί ακόμη να ολοκληρώσει τα συμπληρωματικά μέτρα της πρώτης αξιολόγησης που βρίσκονται σε εκκρεμότητα και που ο ίδιος αποδέχτηκε και ψήφισε. Του χτυπούν το καμπανάκι από τις Βρυξέλλες και από το Eurogroup και όπως φαίνεται η δεύτερη αξιολόγηση θα σέρνεται, όπως ακριβώς σέρνεται και η προηγούμενη αξιολόγηση, παρατείνοντας την αβεβαιότητα και την ανασφάλεια, κόβοντας οποιαδήποτε προοπτική επενδύσεων στη χώρα.\nΗ «πρώτη φορά Αριστερά» χάρισε 6 δις ευρώ στους ευρωπαίους τραπεζίτες\nΦανερό ότι «στραβά αρμενίζει» αυτή η κυβέρνηση κ. Αυτιά. Γι αυτό ζητήσαμε να παραιτηθεί τον χειμώνα, πριν ολοκληρωθεί η αξιολόγηση – γιατί βλέπαμε πού πάει – για να υπάρξει μια σοβαρή κυβέρνηση να αντιμετωπίσει τα θέματα και να κλείσει σωστά την αξιολόγηση. Μας μιλά ο κ. Τσίπρας για το χρέος. Η συμφωνία του 2012 πετάχτηκε στο καλάθι των σκουπιδιών και μαζί η συμφωνία για την επιστροφή των κερδών από τα ελληνικά ομόλογα, δηλαδή 6 δις. Η «πρώτη φορά Αριστερά» χάρισε 6 δις ευρώ στους ευρωπαίους τραπεζίτες. Και έρχεται τώρα ο κ. Τσίπρας με ΕΝΦΙΑ, περικοπή επικουρικών, περικοπές για ανάπηρους, κόψιμο ΕΚΑΣ στους χαμηλοσυνταξιούχους. Για να τα δώσει πού; Για να τα δώσει στους ευρωπαίους τραπεζίτες ο «αριστερός κυβερνήτης». Πέρα από τα χρήματα, υπάρχει και ένα ηθικό ζήτημα σχετικά με τους εταίρους μας. Γιατί είναι αδιανόητο οι εταίροι, δανειστές να βγάζουν κέρδη από τον πόνο και τις θυσίες των ελλήνων πολιτών. Εμείς θα τα διεκδικήσουμε αυτά τα χρήματα, γιατί είχε συμφωνηθεί η επιστροφή τους. Είναι ζήτημα ηθικής τάξης. Έρχομαι τώρα στο θέμα της «ανάπτυξης». Αναρωτιέμαι για ποιο επενδυτικό κλίμα, μιλά ο κ. Τσίπρας με αναπτυξιακό νόμο, που έφερε με 18 μήνες καθυστέρηση και με σειρά υπουργικών αποφάσεων που πρέπει να εκδώσει; Δεν υπάρχει περίπτωση να έχει πάρει κανείς ούτε ένα ευρώ μέχρι το τέλος του 2016. Μηδέν. Μας είπε ότι «μέχρι το τέλος του χρόνου θα έχουν απορροφήσει 6 δις». Μα ο κ. Σταθάκης μόλις προχθές στη Βουλή, σε ερώτηση του Οδ. Κωνσταντινόπουλου, απάντησε ότι μέχρι το τέλος του χρόνου υπολογίζει ότι θα έχουν απορροφήσει 1 δις. Πακέτο Γιούνκερ, «ωριμάζουν τα έργα» ακούσαμε. Μηδέν, τίποτα δεν έχει εισπράξει η κυβέρνηση. Και το κλίμα εμπιστοσύνης απέναντι στους επενδυτές ποιο είναι; Έχω μιλήσει με όλους τους πρέσβεις που ενδιαφέρονται και μου λένε: «έχουμε επενδυτές που περιμένουν να έρθουν στην Ελλάδα, αλλά θέλουμε ένα σήμα ότι κάτι έχει αλλάξει σε αυτή τη χώρα».\nΣυμπλήρωμα δεν γινόμαστε. Ούτε της ΝΔ, ούτε του ΣΥΡΙΖΑ\nΗ ηγεσία του Ποταμιού μετά από τόσους μήνες συζητήσεων, διαβουλεύσεων, αναμονής από τη μεριά μας, υποχωρήσεων, χρόνου που χάθηκε και κόπου πολλών ανθρώπων απέδειξε ότι έχει μια στόχευση: να γίνει συμπλήρωμα της Δεξιάς. Εμείς αυτό το αρνούμαστε. Εμείς δεν υπάρχει περίπτωση να γίνουμε συμπλήρωμα ούτε της ΝΔ, ούτε του ΣΥΡΙΖΑ. Εμείς θέλουμε να αλλάξουμε τους συσχετισμούς. Ζητάμε από τον ελληνικό λαό να μας δώσει δύναμη για να επιβάλλουμε την εθνική συνεννόηση.\nΖητάμε δύναμη να επιβάλλουμε την εθνική συνεννόηση\nΤο μήνυμα που εκπέμπουμε ως χώρα θα αλλάξει με μια σοβαρή κυβέρνηση ευρύτατης κοινοβουλευτικής πλειοψηφίας με όλες τις φιλοευρωπαϊκές δυνάμεις. Αλλά για να γίνει αυτό πρέπει να αλλάξουν οι συσχετισμοί. Πρέπει να δυναμώσουμε εμείς, η Δημοκρατική Συμπαράταξη για να σπάσουμε αυτό το δίπολο που διχάζει και καθηλώνει.\nΤο «φύγε εσύ – έλα εσύ» δεν έδωσε λύσεις στην Ελλάδα, έδωσε μόνο λύση σε προσωπικές φιλοδοξίες όποιου ήθελε να γίνει πρωθυπουργός. Ως εδώ. Δεν υπάρχει Έλληνας που να μην αντιλαμβάνεται ότι η κατάσταση στη χώρα θα αλλάξει μόνο με μια σταθερή κυβέρνηση, όπου ο δεύτερος δεν θα πετροβολά τον πρώτο, δεν θα υπόσχεται τα πάντα στους πάντες, δεν θα χτίζεται χάρη στο δίπολο το πελατειακό κράτος. Μόνο έτσι, θα χτυπήσουμε τις παθογένειες που οδήγησαν στην κρίση και θα μπορέσουμε να αλλάξουμε το κλίμα. Και να νοιώσει επιτέλους η ελληνική οικογένεια ότι «ναι, έχω κάπου να ακουμπήσω». Αυτό ψάχνει ο κόσμος, που άκουσε τόσες πολλές υποσχέσεις, στήριξε τόσες πολλές ελπίδες στην «πρώτη φορά δήθεν Αριστερά». Επειδή δε, άρχισε να καλλιεργείται μια λογική, ο «σώζων εαυτόν σωθήτω»» και φεύγουν όλα τα νέα παιδιά και ψάχνουν να βρουν διέξοδο στο εξωτερικό, όλα αυτά πρέπει να γίνουν το συντομότερο δυνατό. Δεν έχουμε πλέον τη δυνατότητα να καίμε ευκαιρίες και να χάνουμε ανθρώπους από την Ελλάδα.


Το κόστος, η διαδικασία & η φόρτιση ηλεκτρικών αυτοκινήτων μέσω ΔΕΗ Blue |\nΣε όλη την Ελλάδα άρχισαν να εμφανίζονται σε δημόσιους χώρους οι σταθμοί φόρτισης ηλεκτρικών αυτοκινήτων. Οι κατά τόπους δημοτικές αρχές (όπου ενδιαφέρονται για τον πολίτη) εκμεταλλευόμενες χρηματοδοτήσεις προγραμματίζουν και εγκαθιστούν μονάδες φόρτισης.\nΜέχρι πρότινος η ΔΕΗ προσέφερε το δίκτυο φορτιστών στους κατόχους ηλεκτρικών αυτοκινήτων εντελώς δωρεάν. Πλέον, όλοι πληρώνουν.\nΜέσω της εφαρμογής μπορείτε να εντοπίσετε τα διαθέσιμα σημεία φόρτισης. Αφού φθάσετε στον σταθμό, σκανάρετε το QR code για να ξεκινήσει η διαδικασία.\nΑν έχουμε στην κατοχή μας ένα αυτοκίνητο που καταναλώνει 14 kWh/100 χλμ. σε ένα φορτιστή AC 22 kW θα πληρώσουμε 6,3 ευρώ στο δίκτυο ΔΕΗ Blue με την σημερινή χρέωση. Σε έναν DC 50 kWh, το κόστος διαμορφώνεται στα 8,4 ευρώ. Για πλήρη φόρτιση αυτοκινήτου 50 kWh, μέσω AC 22 kW η σημερινή χρέωση είναι 22,5 ευρώ. Η φόρτιση σε DC έως το 80% της μπαταρίας κοστίζει περίπου 24 ευρώ.\nΠληρώνετε μέσω της πιστωτικής/χρεωστικής κάρτας σας ή εναλλακτικά από το Google Pay λογαριασμό σας. Πριν την έναρξη της φόρτισης, πραγματοποιείται δέσμευση ποσού δεκαπέντε ευρώ (15€) στην τραπεζική κάρτα που έχετε εισάγει ως τρόπο πληρωμής, ως επιβεβαίωση δυνατότητας χρέωσής της προκειμένου να εκκινήσει η συνεδρία φόρτισης. Με την ολοκλήρωση της συνεδρίας φόρτισης αποδεσμεύεται το ποσό των δεκαπέντε ευρώ (15€) και χρεώνεται η τραπεζική σας κάρτα με την τελική αξία της φόρτισης.\nΜετά την ολοκλήρωση της συνεδρίας, μπορείτε να δείτε την απόδειξη της συναλλαγής σας στις ειδοποιήσεις του κινητού σας.\nΣε περίπτωση προβλήματος μπορείτε να καλέσετε χωρίς χρέωση στη γραμμή εξυπηρέτησης ΔΕΗ Blue στο 800 900 1100.\nΔΕΗ Blue, σταθμοί φόρτισης\nΗ ΟΛΜΕ προειδοποιεί για έκρηξη κρουσμάτων σε σχολικές εκδρομές


Απάντηση Συνδέσμου Φυσιογνωστών Βιολόγων ΟΕΛΜΕΚ στη Νέα Κίνηση Καθηγητών\nΟ Σύνδεσμος Φυσιογνωστών Βιολόγων ΟΕΛΜΕΚ (ΣΦΒΟ) εξέδωσε την ακόλουθη ανακοίνωση:\n«Το απόλυτα δίκαιο αίτημα μας για την εργαστηριοποίηση του μαθήματος της Βιολογίας χρονολογείται. Μόλις το 2007, μετά από προσπάθειες του Συνδέσμου Φυσιογνωστών Βιολόγων ΟΕΛΜΕΚ (ΣΦΒΟ) και απεργιακές κινητοποιήσεις των συναδέλφων Βιολόγων, επιτεύχθηκε η εργαστηριοποίηση στη Γ΄ Λυκείου. Εδώ και 10 χρόνια γίνονται συνεχείς προσπάθειες για την επέκταση της και στις υπόλοιπες τάξεις, προκειμένου να γίνεται πιο αποδοτικά το μάθημα αλλά κυρίως να γίνεται με ασφάλεια. Αυτό το ΔΣ του ΣΦΒΟ έχει κάνει πάμπολλες προσπάθειες προς αυτή την κατεύθυνση, συμπεριλαμβανομένων και συναντήσεων με τη γραμματεία της ΟΕΛΜΕΚ.\nΤο αίτημα μας βρίσκεται στην ίδια στασιμότητα, όπως χρόνια προηγουμένως και δεν υπάρχει καμία ένδειξη έμπρακτης στήριξής του, όπως διαφάνηκε από τις συναντήσεις αυτές. Και αυτό παρά το γεγονός ότι για την εργαστηριοποίηση του μαθήματος της Βιολογίας υπάρχουν πολλές αποφάσεις των ΠΣΓΑ (2007, 2008, 2010, 2014, 2015). Μέσα σε δύο χρόνια έχει γίνει ολόκληρη εκπαιδευτική μεταρρύθμιση, με τεράστιο κόστος, αλλά για την εργαστηριοποίηση καμία ενέργεια. Πού πήγαν λοιπόν τόσες αποφάσεις των ΠΣΓΑ; Προφανώς στις ελληνικές καλένδες!\nΈτσι, ο Σύνδεσμός μας, μετά μια σειρά ενεργειών που δεν είχαν ουσιαστικό αποτέλεσμα, δεν είχε άλλη επιλογή από το να αποταθεί στις Κινήσεις των καθηγητών. Αποστείλαμε λοιπόν σε ΟΛΕΣ τις Κινήσεις επιστολή, με την οποία ζητούσαμε από αυτές να τοποθετηθούν όσον αφορά στο αίτημα μας για την εργαστηριοποίηση. Θέλαμε να πάρουμε τις θέσεις τους γραπτώς, γιατί τα λόγια πετούν και φεύγουν, όπως φεύγουν και τα χρόνια, ενώ εκείνα που μένουν είναι τα προβλήματα του κλάδου μας.\nΌλα αυτά τα χρόνια, η εργαστηριοποίηση προχώρησε σε πολλούς κλάδους και αυτή βέβαια είναι μια κατάκτηση για την οποία νιώθουμε ικανοποίηση. Δε διαμαρτυρηθήκαμε γιατί άλλοι κλάδοι εργαστηριοποιήθηκαν, αντίθετα αυτό ήταν ένα θετικό γεγονός για μας που θα άνοιγε το δρόμο και για τη δική μας εργαστηριοποίηση. Όμως, μετά από πολλά χρόνια αγώνων, αναμένουμε επιτέλους να γίνει ένα ξεκίνημα για την εργαστηριοποίηση του δικού μας μαθήματος.\nΜας κατακρίνετε για την ενέργειά μας να ζητήσουμε από τις Κινήσεις τη θέση τους για την εργαστηριοποίηση. Όπως καθημερινά έρχονται συνάδελφοι στα σχολεία για να προβάλουν τις θέσεις των κινήσεων τους, αυτό ακριβώς τους ζητήσαμε να κάνουν για το συγκεκριμένο θέμα που μας απασχολεί. Τι πιο απλό;\nΘέσαμε στην επιστολή μας ένα πλάνο για να είναι μια βάση για συζήτηση. Αξίζει να αναφερθεί ότι ελλείψει προόδου στις συζητήσεις με την οργάνωσή μας, το πλάνο αυτό μετακινείται κάθε χρόνο για την επόμενη χρονιά. Ζητούμε στην επιστολή μας να γίνει μια αρχή. Δεν είναι δυνατό, χρόνος μπαίνει, χρόνος βγαίνει και να μη γίνεται τίποτε.\nΔε βάλαμε λοιπόν το μαχαίρι στο λαιμό κανενός. Και πολύ περισσότερο δεν ζητήσαμε όπως μας κατηγορείτε να πάρουμε θέσεις συναδέλφων άλλων κλάδων. Σεβόμαστε και το δείχνουμε καθημερινά με τις πράξεις, μας κάθε κλάδο και κάθε συνάδελφο.\nΚαι βέβαια, δε θα μπορούσαμε εκ των προτέρων να γνωρίζουμε ποια/ες κινήσεις θα ήταν θετικές γι αυτό το αίτημα, άρα δεν παίξαμε κανενός το προεκλογικό παιχνίδι, όπως ατυχώς αναφέρεστε στην επιστολή σας στο Παιδεία Νιουζ. Ο ΣΦΒΟ αποφάσισε και είχε κάθε δικαίωμα να ζητήσει τις θέσεις των Κινήσεων. Είναι προφανές ότι για ένα τόσο σοβαρό και δυσεπίλυτο ζήτημα που δημιουργεί σε μας μεγάλες δυσκολίες, πρέπει να έχουμε τη μέγιστη δυνατή στήριξη, αν είναι δυνατό από όλες τις Κινήσεις.\nΑντί λοιπόν να δημοσιεύατε μια επιστολή-κατηγορητήριο για ένα Σύνδεσμο που προσπαθεί να επιλύσει ένα σοβαρό πρόβλημα του κλάδου του, που στην ουσία αφορά όλους τους εμπλεκόμενους στο εκπαιδευτικό σύστημα και εσάς μαζί, θα μπορούσατε πολύ απλά να αποστείλετε μια επιστολή στο Σύνδεσμο, όπως άλλες Κινήσεις έκαναν, εξηγώντας τις θέσεις της κίνησής σας, όποιες κι αν είναι αυτές. Η κάθε Κίνηση άλλωστε έχει τις δικές της θέσεις και αυτές είναι σεβαστές! Είμαστε βέβαιοι ότι οι υπόλοιπες Κινήσεις θα τηρήσουν τις θέσεις τους σε σχέση με την εργαστηριοποίηση.\nΑντί αυτού προτιμήσατε, δυστυχώς, να αποστείλετε αυτή την επιστολή την προηγούμενη μέρα των εκλογών, για ευνόητους λόγους. Κατηγορήσατε εμάς για λαϊκισμό του χειρίστου είδους. Αφήνουμε στην κρίση των αναγνωστών αυτής της επιστολής να αποφανθούν ποιος είναι τελικά ο λαϊκιστής!\nΓνωρίζετε ότι εμείς είμαστε μέλη Συνδέσμου και όχι Κίνησης. Δε συμμετέχουμε ως Σύνδεσμος στις εκλογές. Δε μας απασχολεί το θέμα των ψήφων συνεπώς δεν εξυπηρετούμε, όπως λανθασμένα διατείνεστε, προεκλογικές σκοπιμότητες κανενός ατόμου και καμίας Κίνησης. Μας ενδιαφέρει να επιλύσουμε τα προβλήματα του κλάδου μας.\nΕάν όντως η Νέα Κίνηση πιστεύει στην αναγκαιότητα της εργαστηριοποίησης του μαθήματος της Βιολογίας, τότε πολύ απλά θα μπορούσε να μας το αποδείξει, αρχίζοντας με το να μας απαντήσει στα συγκεκριμένα ερωτήματα που έχουμε θέσει. Ποτέ δεν είναι αργά!\nΑναφέρατε ορθά, ότι η ΟΕΛΜΕΚ πέτυχε την παραχώρηση μίας επιπλέον περιόδου στο μάθημα της Βιολογίας στο γυμνασιακό κύκλο. Στο λυκειακό κύκλο όμως έγιναν τέτοιες αλλαγές που οι επιλογές των μαθητών δεν έχουν αυξηθεί, αντίθετα μάλιστα, μειώθηκαν. Αυτό μπορεί κανείς πολύ εύκολα να το διαπιστώσει βλέποντας ακόμη και τους φετινούς αριθμούς των μαθητών μας που επιλέγουν το μάθημα, οι οποίοι είναι σαφώς μειωμένοι σε σχέση με τα προηγούμενα χρόνια. Ακόμα, πώς είναι δυνατό ενώ έχει προστεθεί μία περίοδος στο γυμνασιακό κύκλο, οι ώρες και οι διορισμοί να μην έχουν αυξηθεί καθόλου. Είμαστε από τους κλάδους με μεγάλο αριθμό αδιόριστων, με πάνω από 8 χρόνια υπηρεσίας. Υπάρχουν διαθέσιμα όλα τα σχετικά στοιχεία και θα σας τα προσκομίσουμε με την πρώτη ευκαιρία.\nΌμως, αγαπητοί συνάδελφοι της Νέας Κίνησης, δεν είναι το πιο πάνω το θέμα της συζήτησής μας. Όπως και εσείς στην επιστολή σας αναφερθήκατε, το θέμα είναι η ασφάλεια των μαθητών και των εκπαιδευτικών και η βελτίωση των μαθησιακών αποτελεσμάτων. Ας μην παραπλανούμε λοιπόν τους συναδέλφους και να μετατοπίζουμε το θέμα της εργαστηριοποίησης σε οποιοδήποτε άλλο θέμα.\nΤέλος, ως απάντηση στη δική σας επιστολή, τονίζουμε ότι ο Σύνδεσμος εργάζεται μόνο για το καλό των συναδέλφων του κλάδου και χωρίς κανένα προσωπικό ή άλλο συμφέρον. Δεν υποσκάπτει, αλλά αγωνίζεται για τα δίκαια του κλάδου και δε θα πάψει να το πράττει, όποιες δυσκολίες και αν συναντηθούν.\nΜε απόλυτη αφοσίωση στον κλάδο,\nΤο ΔΣ του ΣΦΒΟ»


gkagkarin: Απεργια: Mαζική συγκέντρωση και πορεία\nMαζική και μαχητική πορεία στο υπουργείο Μακεδονίας - Θράκης, από τα ταξικά συνδικάτα που συσπειρώνονται στο ΠΑΜΕ.\n«Η ανάπτυξή τους τσακίζει τη ζωή μας, οργάνωση και αγώνας η απάντησή μας» και «Κάτω τα χέρια από την απεργία - Δεν θα τη χαρίσουμε στην εργοδοσία» τα συνθήματα που δονούν τους δρόμους της πόλης.\nΣτη συγκέντρωση χαιρέτισε ο Ζέλικο Βεσελίνοβιτς, πρόεδρος της Συνδικαλιστικής Οργάνωσης ΣΛΟΓΚΑ Σερβίας. Πολυμελής αντιπροσωπεία του συνδικάτου, βρίσκεται στη Χαλκιδική, για το φιλικό αγώνα Μπάσκετ Εργαζομένων Ελλάδας - Σερβίας, που διοργανώνουν το ΠΑΜΕ και η SLOGA, στο πλαίσιο των πρωτοβουλιών φιλίας και αλληλεγγύης των εργαζομένων των Βαλκανίων. Μια πρωτοβουλία που πραγματοποιείται στο πλαίσιο των 20 χρόνων από την ιμπεριαλιστική επέμβαση των ΗΠΑ - ΝΑΤΟ στη Γιουγκοσλαβία και 20 χρόνων από την ίδρυση του ΠΑΜΕ.\nΟ Ζέλικο Βεσελίνοβιτς, χαιρέτησε τη μεγάλη απεργιακή συγκέντρωση και εξέφρασε τη στήριξή του στον αγώνα ενάντια στην νέα αντεργατική κυβέρνηση της χώρα μας. Όπως είπε, και στη Σερβία, οι εργαζόμενοι αντιμετωπίζουν εξίσου άγρια επίθεση και παλεύουν ενάντια σε κυβέρνηση, εργοδότες, κίτρινα συνδικάτα. Και τόνισε: «Είναι δύσκολος αγώνας, όμως είμαστε σίγουροι ότι αργά ή γρήγορα θα κερδίσουμε. Με τον κοινό αγώνα γινόμαστε πιο δυνατοί».\nΚεντρικός ομιλητής στη συγκέντρωση ήταν ο Γιώργος Καραγιάννης, πρόεδρος Σωματείου Γραφικών Τεχνών Κεντρικής Μακεδονίας. Από το βήμα της συγκέντρωσης κατήγγειλε το παράρτημα της συνδικαλιστικής μαφίας της ΓΣΕΕ, στη Χαλκιδική, (Εργατικό Κέντρο Χαλκιδικής) για νόθευση των διαδικασιών και αποκλεισμό των ταξικών δυνάμεων.\nΚάλεσε τους εργαζόμενους, το επόμενο διάστημα να μπουν μπροστά και να οργανώσουν τον αγώνα «για συλλογικές συμβάσεις με αυξήσεις, μέτρα προστασίας της υγείας και ασφάλειας, δουλειά με δικαιώματα, ζωή με αξιοπρέπεια. Για να αποσυρθεί τώρα το πολυνομοσχέδιο έκτρωμα, το σκάνδαλο, που κάνει νόμο το δίκιο του επενδυτή. Συνεχίζουμε και τις επόμενες μέρες με Γενικές Συνελεύσεις και συσκέψεις σε χώρους δουλειάς, σε κάθε εργατογειτονιά. Κλιμακωθούμε με νέα αεργία στις αρχές Οκτώβρη».\nΑκολούθησε μαχητική πορεία στους δρόμους της πόλης με κατεύθυνση το υπουργείο Μακεδονίας-Θράκης, με συνθήματα όπως: «Η ανάπτυξή τους τσακίζει τη ζωή μας, οργάνωση κι αγώνας η απάντησή μας», «Κάτω τα χέρια από την απεργία, δεν θα τη χαρίσουμε στην εργοδοσία».\nΑπό το πρωί η απεργιακή μάχη\nΣτον όμιλο του ΟΤΕ, η συμμετοχή στην απεργία ήταν μεγάλη, ενώ ξεχώρισε η συμμετοχή των εργαζομένων στις εγκαταστάσεις του ομίλου στο Φοίνικα.\nΣτην Τράπεζα Πειραιώς, η συμμετοχή στην απεργία στα κεντρικά γραφεία έφτασε το 50%, ενώ σε μεγάλα ποσοστά κινήθηκε και στα καταστήματα.\nΑπό νωρίς πραγματοποίησαν, πραγματοποίησαν συγκέντρωση στα γραφεία της 3ης και 4ης ΥΠΕ στην Αριστοτέλους, υγειονομικοί από το Ψυχιατρικό Νοσοκομείο Θεσσαλονίκης που διαμαρτύρονται για τι απολύσεις συναδέλφων τους επικουρικών ψυχιάτρων και καταγγέλλουν επισφαλή λειτουργία των κλινικών, λόγω έλλειψης προσωπικού, μαζί με απολυμένους τραυματιοφορείς από το ΑΧΕΠΑ, εργαζόμενους που περιμένουν ακόμα να «αντικαταστήσουν» τους εργολάβους που τάχα πέταξε η προηγούμενη κυβέρνηση από τα νοσοκομεία, μαζί με εργαζόμενους από άλλα νοσοκομεία. Όλοι μαζί στη συνέχεια πήραν τη θέση τους στην απεργιακή συγκέντρωση του ΠΑΜΕ στο Άγαλμα Βενιζέλου.\nΣτην απεργιακή συγκέντρωση των Συνδικάτων, στο Άγαλμα Βενιζέλου, συμμετείχαν και εργαζόμενοι των ΕΛΠΕ, που νωρίτερα το πρωί πραγματοποίησαν συγκέντρωση στο χώρο του εργοστασίου. Στη συγκέντρωση παραβρέθηκε ο Λεωνίδας Στολτίδης, μέλος της εκτελεστικής γραμματείας του ΠΑΜΕ και βουλευτής του ΚΚΕ. Χαιρέτησε την απόφαση για συμμετοχή στην απεργία, περιέγραψε τις επιπτώσεις που φέρνει σε δικαιώματα και κατακτήσεις το πολυνομοσχέδιο σκούπα, κατήγγειλε το ρόλο της συνδικαλιστικής μαφίας, προειδοποίησε ότι η ιδιωτικοποίηση θα αποτελέσει όχημα για να χτυπηθούν παραπέρα δικαιώματα (εργασιακά, μισθολογικά, κλπ) των εργαζομένων στα ΕΛΠΕ και κάλεσε σε κλιμάκωση του αγώνα το επόμενο διάστημα.\nΑναρτήθηκε από Γκαγκάριν στις 12:34 μ.μ.


Η Δημητροπούλου έβαλε γκολ στην καρδιά του Σιαμπάνη | Espresso\nΗ Ηρώ στα «δίχτυα» του Σιαμπάνη\nΠέμπτη, Σεπτέμβριος 13, 2018 - 15:51\n❱❱ Η... πλαστική Ηρώ του «next top model», ζευγάρι με γκολκίπερ του ΠΑΟΚ\nΔεν πέρασε στην επόμενη φάση του «Greece's Next Top Model», αλλά στην αγάπη περνάει και μάλιστα με άριστα!\nΗ 18χρονη κοπέλα βρίσκεται σε σχέση τους τελευταίους έξι μήνες με τον τερματοφύλακα του ΠΑΟΚ Μάριο Σιαμπάνη και... πετάει στα ουράνια από έρωτα. Ο εκλεκτός της καρδιάς της είναι σχεδόν συνομήλικός της, μόλις 19 χρονών, και Παρθένος στο ζώδιο, καθώς έχει γεννηθεί 28 Σεπτεμβρίου του 1999, ενώ η εντυπωσιακή Ηρώ είναι Ταυρίνα κι έχει γενέθλια στις 4 Μαΐου. Αστρολογικά τουλάχιστον ταιριάζουν πολύ!\nΣημειώνεται ότι η Ηρώ, η οποία είναι ξαδέλφη της Νταϊάνας Ιγροπούλου, επίσης μοντέλου που δραστηριοποιείται πλέον εκτός Ελλάδος και Μις Γιανγκ 2007, τερμάτισε δεύτερη στα φετινά Πελοποννησιακά Καλλιστεία, τα οποία έγιναν πρόσφατα. Επειδή όμως ένας τίτλος δεν είναι αρκετός, βάζει τώρα... πλώρη για τον τίτλο της Σταρ Ελλάς.\nΗ ίδια είναι αρκετά δημοφιλής στο Instagram, καθώς περισσότεροι από 31.000 άνθρωποι ακολουθούν τον λογαριασμό της (Iro Dim), ενώ όπως δήλωσε κατά την εμφάνισή της στο «GNTM» μόλις ολοκλήρωσε τη φοίτησή της σε αγγλικό σχολείο στην Ελλάδα και έχει γίνει δεκτή σε δύο πανεπιστήμια, στο Λος Αντζελες και το Λονδίνο. Πού θα πάει τελικά; Μα στην Αμερική, φυσικά. Δίπλα στην Ηρώ στέκεται πάντοτε άγρυπνος φρουρός η μητέρα της Βικτώρια, η οποία διατηρούσε πρακτορείο μοντέλων στη Θεσσαλονίκη. Οπως έχει δηλώσει παλαιότερα η 18χρονη, το όνειρο της ζωής της είναι να γίνει «αγγελάκι της Victoria's Secret».\nΜπίζνες του ωραίου Πάρη με τον Μάρτιν Σκορσέζε!\nΟ έρωτας του Χατζηφωτίου για την κόουτς των μοντέλων\nΔικαστικός «πόλεμος» για τραγούδι του Ρέμου\nΟ άνδρας της Καγιά και η πρώην του «μετακόμισαν» στα δικαστήρια


Έμαθε τους αντιπάλους στο Euro Cup η ανδρική ομάδα Πόλο της ΑΕΚ - AEKPASSION\nΑρχική / ΕΠΙΚΑΙΡΟΤΗΤΑ / Έμαθε τους αντιπάλους στο Euro Cup η ανδρική ομάδα Πόλο της ΑΕΚ\nΓιάννης Γρεβενάρης 28 Αυγούστου 2021\tΕΠΙΚΑΙΡΟΤΗΤΑ, Πόλο Αφήστε ένα σχόλιο\nΗ Ανδρική ομάδα Πόλο της ΑΕΚ θα αγωνιστεί για πρώτη φορά στην ιστορία της σε ευρωπαϊκή διοργάνωση.\nΣήμερα έμαθε με ποιους αντιπάλους θα αγωνιστεί στο Euro Cup,, η Ένωση κληρώθηκε στο 4ο όμιλο της 1η προκριματικής φάσης που θα διεξαχθεί στο Νόβι Σαντ της Σερβίας. Αντίπαλοι του “Δικεφάλου” θα είναι η BVSC Zuglo (Ουγγαρία), η Sabadell (Ισπανία) και η VK Vojvodina (Σερβία).\nΕίναι ένας πολύ απαιτητικός όμιλος, απέναντι σε πολύπειρες ομάδες, κάτι το οποίο όμως δεν τρομάζει την ομάδα του Δημήτρη Μάζη που θα τα δώσει όλα για ακόμα μία φορά.\nΟ προπονητής της ΑΕΚ, Δημήτρης Μάζης, δήλωσε στο aek.gr: “Είμαστε έτοιμη να ξεκινήσουμε τη σεζόν. Θεωρώ ότι ήμασταν λίγο άτυχοι στην κλήρωση, καθώς πέσαμε πάνω σε αρκετά δυνατές ομάδες. Θα είναι μία πολύ καλή εμπειρία, ειδικά για τους νέους σε ηλικία παίκτες μας. Εμείς θα προετοιμαστούμε όσο πιο καλά μπορούμε. Μπροστά μας έχουμε μια μεγάλη και ωραία χρονιά“.\nΕτικέτεςΑΕΚ ΠΟΛΟ ΑΝΔΡΩΝ\nΠροηγούμενο «Μένει μέχρι τον Γενάρη ο Φαλκέ στην Τορίνο, η ΑΕΚ πάει για Ζούμπερ»\nΕπόμενο Ανησυχία για τον Μαχαίρα


Στήθος νούμερο «Α», κενό στην οδοντοστοιχία, σημάδι στο φρύδι. ΚΑΙ; | Athens Voice\nΑυτή είμαι. Αυτή να είσαι και εσύ\n«Καθρέφτη, καθρεφτάκι μου, ποια είναι η πιο όμορφη από όλες;»\n«Εσύ βασίλισσά μου!»\nΕίναι ένας διάλογος που θα μπορούσε να χαρακτηριστεί ως η «λαϊκή ατάκα», άσμα, ως η πιο κοινότυπη έκφραση που έβγαινε από το στόμα κάθε μητέρας, τα βράδια που διάβαζε παραμύθι στην κόρη της. Λαϊκό και κοινότυπο; Σίγουρα συνεπάγεται και συνηθισμένο ή αλλιώς αυτό που ονομάζουμε η νεολαία της ζούγκλας του 20ου αιώνα “viral”. Παρά ταύτα; Αυτό το viral δεν ακούστηκε μπροστά από κανέναν καθρέφτη...\nΑκούστηκα εγώ στην ηλικία των 14 να αφουγκράζομαι δυνατά αν θα βάλω κάλτσες μέσα από το «Α» στηθόδεσμό μου (είπα να μιλήσω λίγο κυριλάτα), εφόσον προκοπή δεν είχα δει. Λίγο παρακάτω, στο σπίτι που βρισκόταν στη γωνία της οδού, η 20άρα γειτόνισσά μου να πατικώνει τη μύτη της μπροστά από τον καθρέφτη του μπάνιου, ευχόμενη να βγει από την τουαλέτα με γαλλική. Το ουρλιαχτό της 40άρας Μαρίας, φυσικά, και δεν έλειπε από τα περίχωρα, εφόσον απέκτησε την πρώτη της ρυτίδα. Και δυστυχώς… η Κατερίνα δεν είχε αφήσει μεσημεριανό που να γυρίσει από το σχολείο και να μην δοκιμάσει να βγάλει από μόνη της τον εσωτερικό της κόσμο (και φυσικά δεν εννοώ να εξωτερικεύει τα συναισθήματά της… αυτά στις μέρες μας είναι πολυτέλειες…) προκειμένου να βρει τον πιο «εύκολο» τρόπο να χάσει κιλά και ταυτόχρονα να φτάσει τον εαυτό της σε σημείο να μην κοιταχτεί ποτέ ξανά στον καθρέφτη… H Ρία, που στην περίοδο των Πανελληνίων πήρε μερικά παραπάνω κιλά, και από τότε, δεν βγαίνει ποτέ χαρούμενη από το σπίτι, παρά μόνο με τις πιο βάρβαρες δίαιτες αγκαλιά! Εσύ… εσύ που εκτός από το να διαβάζεις την κατάθεση ψυχής μου, καθημερινά αντικρίζεις τον εαυτό σου και μαζί του, άλλο ένα ελάττωμα, που μια μέρα πριν δεν αντίκριζες ούτε κατά διάνοια! Οι συζητήσεις με τον καθρέφτη κάθε δωματίου πληθύνονταν, ποτάμια άρχισαν να ρέουν στους δρόμους -περιέργως δεν έσπασε κάποιος υδραυλικός σωλήνας, αλλά η αυτοσυγκράτησή μας ώστε τα δάκρυα να μένουν στις κόρες μας-, και τελικώς; Η περιοχή μας, η πόλη μας, ο κόσμος, δεν άκουγε τίποτα, πέρα από το ξεψύχισμα κάθε μιας από εμάς που δεν αποδεχόταν τον εαυτό της…\nΜε λένε Αθηνά… Και μέχρι και πριν λίγο καιρό έψαχνα τις πιο πετυχημένες, κατά την κρίση μου, λύσεις που μου έδινε απλόχερα το εμπόριο, έψαχνα τάσεις φυγής, απέφευγα να αποδεχτώ τον ίδιο μου τον εαυτό. Με ενοχλούσε το 60% του εαυτού μου, αναζητούσα μανιωδώς αυτά που δεν είχα και σίγουρα μέσα από αυτό, ακόμη και ο πιο απαθής κριτής, μπορεί να αντιληφθεί πως δεν αγαπούσα αυτά που είχα, και πάλι καλά έχω. Αυτό συμβαίνει βέβαια στο σπίτι της κάθε Αθηνάς, στο σπίτι της κάθε κοπέλας που είναι σε κατάθλιψη, γιατί είναι μελαμψή και νιώθει να τη δείχνουν με το δάχτυλο (αρκετά αστείο όταν η μάζα προσπαθεί με κάθε μέσο το καλοκαίρι να αποκτήσει το σοκολά χρώμα της Beyonce). Στο σπίτι της κάθε κοπέλας που, αντί να αναδείξει κάποια ατέλεια της, προσπαθεί να την κρύψει φορώντας το αίσθημα της ντροπής και της δυστυχίας.\nΚακό καμουφλάζ, κορίτσια! Όχι μόνο γιατί, για να υπάρχει Παγκόσμια Ημέρα της Γυναίκας (8 Μαρτίου, να το θυμάσαι.. ), άρα μάλλον κάτι αξίζουμε. Αλλά γιατί το πιο ωραίο καμουφλάζ, είναι αυτό της αυτοπεποίθησης, της αποδοχής, αυτό που συνοδεύεται με το πιο λαμπερό χαμόγελο. Όλες το έχουμε. Όλες μας ομορφαίνει, είτε έχουμε κενό ανάμεσα στα δόντια, σιδεράκια, ένα δόντι μπροστά και ένα πίσω.\nΔεν σου λέω να μη βελτιώνεις τις ατέλειές σου, σου φωνάζω να είσαι περήφανη για αυτά που σε εσένα φαντάζουν χάλι, και σε κάποιους άλλους το ατού σου! Αποδέξου μέχρι και την τελευταία ρυτίδα. Γιατί είναι κομμάτι της Αθηνάς σου. Νιώσε υπερηφάνεια γι’ αυτό που είσαι και μην ψάχνεις την κατάλληλη σακούλα σκουπιδιών για να κρύψεις το κεφάλι σου, ράσα το κατακαλόκαιρο για να καλύψεις τα κιλάκια που μπορεί να σε κάνουν λίγο... Μην είσαι μονίμως με ένα 12ποντο για να μην σε κατ’ ονομάσουν σκουφάκι, μην κάνεις το σουτιέν με ενίσχυση το πιο πολύτιμο αξεσουάρ σου, επειδή το πρότυπο της εποχής, η περίφημη μόδα, είναι να είσαι 1.80 με διαστάσεις 90-60-90. Πολύτιμη είσαι εσύ, όταν έχεις την αυτοπεποίθηση που σου αξίζει, όταν αγαπάς και την αναλογία 100-70-100.\nΔεν υπάρχει άλλη σαν εσένα, ΠΙΣΤΕΨΕ ΤΟ. Δεν υπάρχει λόγος να παραληρείς μπροστά από τον καθρέφτη σου, σπάσ’ τον επιτέλους! Ή διαφορετικά; Κράτα τον στον υπνοδωμάτιό σου και άρχισε από σήμερα να κοντοστέκεσαι μπροστά του, για να αγαπήσεις αυτό που βλέπεις, το είναι σου, εσένα. Αν δεν αγαπήσεις εσύ την Αθηνά; Πώς θα σε αγαπήσει οποιοσδήποτε άλλος; Είμαι η Αθηνά. Φοράω νούμερο Α, έχω κενό στα δύο μπροστινά δόντια και η μύτη μου έχει ένα εξογκωματάκι. Αυτή είμαι. Αυτή να είσαι και εσύ.\nΗ αυλαία λοιπόν σε κάθε σπίτι κλείνει. Τα φώτα είναι στραμμένα πάνω μας και εμείς μπροστά από τον καθρέφτη μας ψελλίζουμε «Καθρέφτη, καθρεφτάκι μου, ποια είναι η ποιο όμορφη από όλες;» Και απαντάμε στον εαυτό μας «εσύ, βασίλισσά μου!»


kikitchen: ΣΟΥΗΔΙΚΑ ΚΕΦΤΕΔΑΚΙΑ\nΣουηδικά κεφτεδάκια λοιπόν και τύφλα να χουν τα ΙΚΕΑ.Αναφέρομαι σε αυτά τα κεφτεδακια των ΙΚΕΑ για τα όποια πολύς λόγος έχει γίνει, αναφορικά με την καλή τους γεύση αλλά και την κακή τους ποιότητα όπως αποδείχτηκε τελευταία.\nΌλα καλά βρε Jamie αλλά αυτή την Βότκα στη συνταγή τι την ήθελες!Μπουρλότο έγινα,πάρα λίγο θα καρβούνιαζε ο απορροφητήρας μου.Την είχα ξανά πάθει στο παρελθόν και έτσι ως μαθών είπα να κρατήσω το καπάκι και με το που βάλω το σφηνάκι να το κλείσω ώστε να μην ανάψει "πυρκαγιά"....ποιο καπάκι και ποιο τηγάνι,η φωτιά έβγαινε από τα πλαϊνά και γω σαν ζογκλέρ κρατούσα το σκεύος στη μέση της κουζίνας .Η Λιχούδα γούρλωσε τα μάτια της και όλως παραδόξως δεν έβγαλε μιλιά...και ανάσα νομίζω.Δεν πτοήθηκα γιατί ήξερα ότι σε λίγα δευτερόλεπτα θα κοπάσει.Μετά το ολοκαύτωμα,περιχαρής και μαυρισμένη εγώ, σκάω ένα χαμόγελο αλά κρεστ στην Λιχουδα και λέω όλο καμάρι "έκανα φλαμπέ"...."έγινες φλαμπέ" μου λέει.Τα λέμε.\nΗ Λιχούδα : όπως πάντα μου λέει "βγάλε μερικά κεφτεδάκια σε ένα πιάτο πριν κάνεις την σάλτσα γιατί εγώ με μαρμελάδες και γλυκά στα φαγητά ξερνάω με πιάνει το στομάχι μου". Της είπα ότι για πολλά το χει πει αυτό(..και δεν εννοώ μόνο τα φαγητά...) και στο τέλος τα τρώει... και ενίοτε της αρέσουν και φυσικά είχα δίκιο,της άρεσαν τα γλυκούτσικα κεφτεδάκια πάρα πολύ.Το κεφτεδάκι της θύμισε μαγειρίτσα(λόγω του άνηθου),την σάλτσα την βρήκε καταπληκτική,ναι μεν γλυκιά αλλά τόσο όσο έπρεπε,ο συνδυασμός κεφτεδάκι-σάλτσα άψογος.\nΕίναι ένα πιάτο που δεν θα το τρώγαμε για μεσημεριανό αλλά σίγουρα θα ήταν μια καλή και εντυπωσιακή επιλογή για έναν μπουφέ ή ορεκτικό.\nΟ Σοφός: Εντυπωσιάστηκε με τη σάλτσα.Αν και θα προτιμούσε λιγότερο άνηθο στο κεφτεδάκι συμφώνησε ότι η συγκεκριμένη σάλτσα ταιριάζει απόλυτα με το συγκεκριμένο κεφτεδάκι.Δηλαδή ένα κεφτεδάκι "ελληνικό" θα ήταν ανάρμοστο για αυτήν την σάλτσα.Του θύμισε τα ικεοκεφτεδάκια.\nΗ Μάνατζερ: Δεν της άρεσε χωρίς δεύτερη σκέψη και δοκιμή.Γενικά δεν της αρέσουν τα γλυκά φαγητά και έτσι από την πρώτη κιόλας πιρουνιά πριν καν το βάλει στο στόμα της είχε μια φάτσα ολίγον ξινισμένη.\nΟ Λακωνικός: του άρεσε αυτή η λεπτή γλυκύτητα της σάλτσας αλλά και το άνευ μπαχαρικών κεφτεδάκι.Θα προτιμούσε ίσως λιγότερο άνηθο\nΟσο ζω μαθαίνω\nΠροσθήκη μαρμελάδας,εξαιρετική ιδέα.\nΑντί για 200γρ μοσχαρίσιο και 200 χοιρινό κιμάα,έβαλα 500γρ μόνο μοσχαρίσιο(δεν τον μπορώ καθόλου τον χοιρινό κιμά...μου μυρίζει)\n200γρ χοιρινό κιμά\n2 κουταλάκια σπόρους αγριοκύμινου(βάλτε απλό κύμινο αν δεν έχετε)\n1 σφηνάκι βότκα(προσοχή...προσοχή...προσοχή)\n4 κουταλιές της σούπας μαρμελάδα κρανμπερι\n4 κουταλιές της σούπας ελαφριά κρέμα γάλακτος\n-βάλε τον κιμά σε ένα μπολ\n-πρόσθεσε μια πρέζα αλάτι και πιπέρι\n-πρόσθεσε ψιλοκομμένο τον άνηθο\n-ζύμωσε(όχι πολύ ώρα,ίσα ίσα να αναμίξεις τον άνηθο\n-χώρισε τη ζύμη στα τέσσερα\n-από το κάθε τέταρτο πλάσε 5 κεφτεδάκια σε σχήμα μπάλας\n-βάλε μια κουταλιά λάδι στο τηγάνι και άφησε να κάψει\n-ρίξε τους κεφτέδες και το κύμινο\n-περίμενε μέχρι οι κεφτέδες να ψηθούν καλά και να χρυσίσουν(θέλει τακτικό γύρισμα)\n-πρόσθεσε τη βότκα(αν δεν θέλεις να γίνει/γίνεις φλαμπέ κατέβασε το τηγάνι από τη φωτιά και άφησε το λίγο να ξαποστάσει ώστε να πέσει η θερμοκρασία)\n-πρόσθεσε τη μαρμελάδα\n- πρόσθεσε την κρέμα γάλακτος\n-πρόσθεσε δυο κουταλιές της σούπας νερό αν χρειάζεται\n-σιγόβρασε μέχρι να δέσει η σάλτσα και αλατοπιπέρωσε κατά βούληση.\nΑναρτήθηκε από sun kiriaki στις 3:46 π.μ.\nBeauty Follower 18 Σεπτεμβρίου 2014 - 5:16 π.μ.\nΠάντως φαινονται όμορφα ετσι με την μαρμελαδοσαλτσούλα τους.\nΚαλά οι μαμάδες δεν τρωνε ποτέ προχό φαγητα ακομη και αν ειναι ωραια.\nΘυμαμαι ενα καλοκαιρι ειχα πάει διακοπές στην Σαντορίνη και με ενημέρωσαν οτι δεν θα πρεπε να φυγω απο το νησι πριν επισκεφτώ την τότε πολύ γκουρμέ και τρέντι modern-ταβέρνα Nτομάτα.\nΕτσι και έγω εβαλα το ανασάμπλ και πήρα των ομματιών μου προς τα εκει.\nΜΙας και μου αρεσει να δοκιμάζω νέες γευσεις παρρήγγειλα πολπέτες με μέλι (κατι σαν κεφτεδάκια με γλυκια σάλτσα) μετά απο προτροπή του μετρ\nως το bets seller πιάτο τους.\nΤο λοιπόν, μεγάλη αποτυχια. Δεν ειχε καμια γευστική ισορροπια το πιάτο αυτο.\nΜαλιστα μεχρι να φτάσω στο ξενοδοχειο μου ειχε έρθει αναγούλα 3 φορές.\nΟμως θα ξαναπω οτι τα δικά σου (ή του Τζέιμι δεν θα μαλωσουμε γι αυτό) κεφτεδάκια φαινονται μουρλια :)\nΜπα πηγε στο χωρίο να μαζεψει ελιές ο Μπουρδάν?\nΚαι καλά λέει δεξια και αριστερα οτι ειναι σε ξωτικα νησια??? Μπου α χα , νομίζει οτι το χάψαμε!\nkikitchen and the chef 19 Σεπτεμβρίου 2014 - 12:55 π.μ.\n...αντι για μερμελαδιτσα στο πρωινο...τσουπ πετας εναν κεφτε!!!!\nτα δικα μου beauty(ενταξει μωρε του Jamie) ειναι μουρτλια....εκπλησσομαι ομως που λες οτι σου φερε αναγουλα ενα πολυδιαφημισμενο πιατο....αντε να πεις δεν μου αρεσε...τοσο χαλια?\nΒλαχάρος ο Μπουρδαν,ολα μουφα παιδι μου για το θεαθηναι...\nAgapameAnDolmas 18 Σεπτεμβρίου 2014 - 7:53 π.μ.\nκαι μενα δεν μ αρεσει ο ανηθος!!! τα κεφτεδακια απ τα ικεα ουτε τα εφαγα ουτε προκειται!! τα δικα σου ομως ανετα τα τσακιζω!! ειμαι περιεργη για αυτη την σαλτσα και των συνδυασμος τους!! ο ολιβερ ειναι περηφανος για σενα!!\nkikitchen and the chef 19 Σεπτεμβρίου 2014 - 12:57 π.μ.\nχμμμ ντολμαδακι δεν σου αρεσει και ο ανηθος...Ακουστηκαν τοσα πολλα για τα ικεακεφτεδακια που καλυτερα να μην τα φαει κανεις!!!!\nKαι γω ειμαι περιφανη...για μενα αχαχααχα!!!!!!!!!!!\nΦιλια Τασα μου,να τα δοκιμασεις τα μαρμελαδοκεφτεδακια!!!!!!\nsundayspoon 18 Σεπτεμβρίου 2014 - 1:02 μ.μ.\nΑπολύτως του γούστου μου! Μου αρέσουν πολύ αυτού του είδους οι περίεργοι συνδυασμοί, οπότε μήπως να μου ταχυδρομήσεις μερικά;;;\nkikitchen and the chef 19 Σεπτεμβρίου 2014 - 12:59 π.μ.\nΓεια σου καλη μου sundayspoon!!\nΕιναι τοσο ευκολο να τα φτιαξεις που δεν αξιζει ο κόπος ουτε το γραμματοσημο να κολλησω!!!!!!\nφιλακιαααα και καλο σουκουουουο(περιμενω με αγωνια την επομενη σου συνταγη)\nStella Christomoglou 19 Σεπτεμβρίου 2014 - 10:44 π.μ.\nΚαλώς σε βρήκα!!! Ελπίζω να τα λέμε συχνά!!!\nΤα κεφτεδάκια σου φαίνονται πολύ νόστιμα, θα τα δοκιμάσω!!\nkikitchen and the chef 19 Σεπτεμβρίου 2014 - 12:19 μ.μ.\nΓεια σου στελλα!!!!!\nΚαλως με βρηκες και καλως σε βρηκα!!!\nΝα το δοκιμασεις αξιζει τον κοπο!!!\nφιλακια κ θα τα λεμε!!!!!\nΕλπίδα 19 Σεπτεμβρίου 2014 - 11:52 π.μ.\nανταποδιδω την επίσκεψη Κική μου!! Μου αρεσει πολυ ο τροπος που γραφεις!! πολλα φιλια\nkikitchen and the chef 19 Σεπτεμβρίου 2014 - 12:21 μ.μ.\nΓεια σου 2boys+hope!!!καλως ηρθες στην κουζινα μου!!! Ευχαριστω πολυ για τα καλα σου λογια, φιλια πολλα! Ζητω οι αγορομανουλες αχαχα!!!\nmia maria 20 Σεπτεμβρίου 2014 - 3:41 π.μ.\nΠω πω, τι σαλτσούλα είναι αυτή! Μου αρέσουν πολύ αυτές οι γεύσεις, θέλωωωωω :)\nkikitchen and the chef 20 Σεπτεμβρίου 2014 - 11:12 π.μ.\nΤρελα ηταν η σαλτσουλα μαρια μου!!!γλικουτσικη οσο επρεπε!!!αντε ξεκινα ευκολη ειναι!!!!!! Φιλακια πολλα!!!!!\nTante Kiki 22 Σεπτεμβρίου 2014 - 9:09 π.μ.\nΚαλησπέρα Κική μου...λοιπόν...\n1- μου θύμισες πολλούς από τους δικούς μου δοκιμαστές που τους έχω όλη μέρα (τρόπος του λέγειν... γιατί έχουν και δουλειά) και πριν δοκιμάσουν απορρίπτουν τις "γλύκες" στα φαγητά και μετά γλύφονται!!!\n2- τα κεφτεδάκια του ΙΚΕΑ δεν τα έχω δοκιμάσει αλλά τα δικά σου φαίνονται υπέροχα γιατί λατρεύω τον άνηθο αλλά και τη σάλτσα με μαρμελάδα κράνμπερι που εγώ τη χρησιμοποιώ και για την χριστουγεννιάτικη γαλοπούλα!\n3- Σου έχω πεί πόσο απολαμβάνω τις αναρτήσεις σου εεεεε;;;;;\nkikitchen and the chef 23 Σεπτεμβρίου 2014 - 1:50 π.μ.\nΚαλή μου κική!!!!!\nξεκιναω απο το νουμερο 3!!!\n3-σε ευχαριστωωω,με κάνεις χαρουμενη και ειναι πολυ σημαντικό που μου το λες ΕΣΥ γιατί σε θαυμάζω τοοοοσο πολυ!!!!!!!!!!!!!!\n2-τελεια ιδεα...κρανμπερι στη γαλοπουλα!!!!Φανταστικο!!!\n1- αχαχα ετσι ακριβως!!!!!μα ποσο....υπεροχοι ειναι οι δοκιμαστες μας!!!!\nΖουζού 25 Σεπτεμβρίου 2014 - 9:02 π.μ.\nΚαλώς σε βρίσκω Κική μου! Ήρθα!!!!!!!!!!Τι όμορφα που τα περιγράφεις!!! Εγώ έχω τρέλα με τα κεφτεδάκια και δε τα Σουηδικά, κάθε τρις και μία πάω Σουηδία είναι τα παιδιά μου εκεί, έχω φάει άπειρα, αλλά τα δικά σου μου κάνουν ιδιαίτερα θα δοκιμαστούν να είσαι σίγουρη! Θα κάνω τη βόλτα μου στο μπλογκόσπιτό σου!!!! Φιλάκια!!!\nkikitchen and the chef 26 Σεπτεμβρίου 2014 - 12:43 π.μ.\nΓεια σου ζουζου μου και απο δω!!!\nΗ κριτικη η δικη σου (και των παιδιων σου φυσικα) για αυτη τη συνταγη θα εχει ιδιαιτερη βαρυτητα καθως γνωριζεις απο σουηδικα κεφτεδακια...εκαστος στο ειδος του(θα ηταν ενδιαφερον αν μας ανεβαζες και καποιες αλλες συνταγες απο τα κεφτεδακια που εχεις δοκιμασει εκει στα ξενα!)!!!Αχ τι τυχερη που εισαι που κανεις ταξιδακι τοσο συχνα!!!\nΦιλακια νεα μου μπλογκοφιλη,θα τα λεμεεεε!!!\nroula roula 26 Σεπτεμβρίου 2014 - 1:40 μ.μ.\nre ton jamie me epise kai efaga keftedakia me marmelada xaxax stin ousia magiritsa se mpalakia me marmelada !!!! an kai aporisa kai me ton idio mou ton eauto mporo na po oti ta efaga euxarista an kai oute fan tou anithou eimai oute tis marmeladas se fagita(eixa pathei megalo xouneri se kineziko ) parola auta itan poli nostima eidika i saltsa pisteuo oti edese poli san geusi i sigkekrimeni marmelada opoiadipote alli geusi den nomizo oti tha teriaze!pantos gia opoion ta kanei na kserei oti trogontai zesta gia megaliteri apolausi !!!keep cooking kika and keep feeding us!!xxx\nkikitchen and the chef 27 Σεπτεμβρίου 2014 - 11:23 π.μ.\nΓια πολλα θα σε πεισω ακομα στη ζωη σου..αλλωστε ξερεις...εχω πα τα δικιο!!!\nroula roula 28 Σεπτεμβρίου 2014 - 7:10 π.μ.


i-messy: Another blogger newbie!\nΑνώνυμος 11 Ιανουαρίου 2014 - 11:31 π.μ.\nΗ κούπα τα σπάει!\nSporos 11 Ιανουαρίου 2014 - 4:47 μ.μ.\nAkamatra 11 Ιανουαρίου 2014 - 6:16 μ.μ.\nΤελεια η νέα αρχή!!!!! Καλή συνέχεια!!! Α! Και μιας και έχετε ήλιο εκεί μην τυχόν θες να βγαλεις και καμια φωτογραφία, ξέρεις από αυτές που περιμένουμε εδω και καιρο? Χαχαχα οτι τιποτα αλλο αλλα δηλωσε υποψηφιοτητα η κουμπαρα της κουμπούς και βαριεμαι να τους ξαναφτιάχνω :Ρ Μουτς!\nUnknown 11 Ιανουαρίου 2014 - 11:10 μ.μ.\nΕυχαριστώ πολύ κούκλες και ανώνυμε!\nΑκαματρίνι μου,δωσε μου 10 μέρες διορία & αν δεν τα καταφέρω,θα τα στείλω πακέτο στην κουμποκουμπάρα να μου κλέψει τη δόξα!\nUnknown 11 Ιανουαρίου 2014 - 11:16 μ.μ.\nκ δε με λες... πως κανουμε like σε post απο blog? για βαλε με στα κολπα...\nzina 12 Ιανουαρίου 2014 - 12:18 μ.μ.\nΚαλη Αρχη!!!!!!!! ειμαι σιγουρη ότι θα σπαει το blog!!!!\nαλλα μια και κανεις εγκαινια, δεν μας τραταρεις κ κανενα γλυκο????\nUnknown 12 Ιανουαρίου 2014 - 2:36 μ.μ.\nΣου μύρισε γκαστρούλα μου?


Τα 10 καλύτερα ξενοδοχεία κοντά σε: Yasaka Shrine\nΤα καλύτερα ξενοδοχεία κοντά σε: Yasaka Shrine, Kaiyo-cho\nYasaka Shrine: Διαβάστε κριτικές\n257 από 608 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Yasaka Shrine\n23,4 χλμ. από Yasaka Shrine\n28,8 χλμ. από Yasaka Shrine\n44,8 χλμ. από Yasaka Shrine\n46,6 χλμ. από Yasaka Shrine\n48,1 χλμ. από Yasaka Shrine\n51,9 χλμ. από Yasaka Shrine\n0,5 χλμ. από Yasaka Shrine\n5,3 χλμ. από Yasaka Shrine\n20,2 χλμ. από Yasaka Shrine\n27,8 χλμ. από Yasaka Shrine\n29,0 χλμ. από Yasaka Shrine\n29,3 χλμ. από Yasaka Shrine\n30,3 χλμ. από Yasaka Shrine\n33,0 χλμ. από Yasaka Shrine\n33,1 χλμ. από Yasaka Shrine\n34,4 χλμ. από Yasaka Shrine\n36,3 χλμ. από Yasaka Shrine\n36,8 χλμ. από Yasaka Shrine\n37,1 χλμ. από Yasaka Shrine\n37,3 χλμ. από Yasaka Shrine\n37,4 χλμ. από Yasaka Shrine\n44,4 χλμ. από Yasaka Shrine\n44,9 χλμ. από Yasaka Shrine\n45,3 χλμ. από Yasaka Shrine\n48,4 χλμ. από Yasaka Shrine\n50,3 χλμ. από Yasaka Shrine\n50,8 χλμ. από Yasaka Shrine\n51,1 χλμ. από Yasaka Shrine


Κέντρα επιρροής και άλλη διπλωματία | Η ΚΑΘΗΜΕΡΙΝΗ\n16 Σεπτεμβρίου, 2019 16.09.2019 • 14:47\nΣε μία εποχή που ο κόσμος ολόκληρος μεταλλάσσεται ταχύτατα, ο εμπορικός πόλεμος και ο ανταγωνισμός μεταξύ των υπερδυνάμεων οξύνεται επικίνδυνα και η νέα τεχνολογική επανάσταση αλλάζει άρδην τον διεθνή καταμερισμό εργασίας, οι μικρότερες χώρες και ειδικότερα χώρες που τραυματίστηκαν σοβαρά από την κρίση όπως η Ελλάδα, θα πρέπει να αναβαθμίσουν και να περάσουν σε άμεση προτεραιότητα την οικονομική τους διπλωματία. Τους δεσμούς που θα δημιουργήσουν και θα συμπήξουν με τα αντίστοιχα ξένα κέντρα αποφάσεων για την οικονομία. Η Ελλάδα στην προκειμένη περίπτωση και με βάση τώρα τη νέα κυβέρνηση και το πνεύμα εμπιστοσύνης και συνεργασίας που εκφράζει στην Ευρώπη, θα πρέπει να διαμορφώσει την οικονομική της στρατηγική της σε αυτό το καινούργιο περιβάλλον και να οικοδομήσει σταθερούς μηχανισμούς οικονομικής διπλωματίας. Με ικανούς και έμπειρους χειριστές. Είναι μία ακόμη μεγάλη πρόκληση.\nΧωρίς ισχυρούς αρμούς με τα διάφορα κέντρα των αποφάσεων, εντός και εκτός Ευρώπης, ιδίως όπως αλλάζουν και εξελίσσονται σήμερα τα πράγματα, δεν μπορείς να διεκδικήσεις, να προτείνεις και να ικανοποιήσεις βασικά εθνικά σου αιτήματα. Ούτε μπορείς να καλλιεργήσεις με σταθερότητα το κλίμα και τις συνθήκες που θα σου φέρουν πολλές και μεγάλες επενδύσεις από το εξωτερικό, αυτό που είναι το μέγα ζητούμενο για να ξεκολλήσει η οικονομία από το τέλμα. Η οικονομική διπλωματία δεν αποτελεί μόνο κομμάτι αναπόσπαστο της κεντρικής πολιτικής για τη θέση και τον ρόλο μιας χώρας στο σημερινό περιβάλλον της αλληλεξάρτησης και της αλληλεπίδρασης, είναι προϋπόθεση. Εάν για παράδειγμα η Ελλάδα δεν ξαναβάλει μπροστά τις μηχανές της οικονομίας και δεν αισθανθεί δυνατή και σίγουρη, πολύ δύσκολα θα μπορέσει να τακτοποιήσει όπως πρέπει τις ανοικτές με την Τουρκία υποθέσεις μας. Το ίδιο ζήτημα και την ίδια ανάγκη αντικατοπτρίζει, εάν το δούμε από μια πολύ πιο ευρωπαϊκή ματιά, η σύνθεση της νέας Κομισιόν που ανακοινώθηκε αυτή την εβδομάδα. Δίπλα στην Ούρσουλα φον ντερ Λάιεν, την πρόεδρο της Κομισιόν, υπάρχουν δύο εκτελεστικοί αντιπρόεδροι, ο Ντομπρόβσκις και η Βεστάγκερ, οι οποίοι συγκεντρώνουν όλες τις κρίσιμες εξουσίες στα χέρια τους. Ο πρώτος, που είναι κάτι σαν υπαρχηγός εάν μετρήσουμε τα χαρτοφυλάκια που θα διαχειρίζεται, είναι από τη Λετονία των δύο εκατομμυρίων ανθρώπων. Και η δεύτερη είναι από τη Δανία των έξι εκατομμυρίων. Προφανώς λοιπόν η επιρροή, το πλασάρισμα και η ανάδειξη των ισχυρών ανθρώπων στις Βρυξέλλες δεν είναι θέμα μεγέθους, είναι θέμα συμμαχιών, θέμα επεξεργασμένων σχέσεων, συνδυασμού πολιτικών αλλά και οικονομικών συμφερόντων. Εξ ου και το μεγάλο παζάρι που διαρκεί συνήθως για μήνες μετά τις εκλογές του Ευρωπαϊκού Κοινοβουλίου. Είναι ασφαλώς και θέμα προσωπικοτήτων, καμία αμφιβολία.\nΑλλά, όλα αυτά προϋποθέτουν πρωτίστως μία στρατηγική. Ποιοι είναι οι στόχοι και με ποιον τρόπο θα τους επιτύχεις. Ειδικά μέσα στην πολυπλοκότητα της Ευρώπης, η κεντρική κατεύθυνση θα πρέπει να είναι ξεκάθαρη και να δουλεύεται με μεγάλη συνέπεια και μεθοδικότητα. Η Ελλάδα είναι μια χώρα η οποία θα βρίσκεται συνεχώς στο τραπέζι της διαπραγμάτευσης και όχι μόνο εξαιτίας της κρίσης και του οικονομικού της χρέους. Λόγω, επιπλέον, της ευαίσθητης γεωγραφικής της θέσης, των υπό διερεύνηση ενεργειακών της πόρων και βεβαίως του μεταναστευτικού προβλήματος. Το «πακέτο» όμως αυτό χρειάζεται οπωσδήποτε και τους κατάλληλους ανθρώπους. Αυτούς που θα κληθούν να το προωθήσουν και να το διαχειριστούν υπό τη σημερινή ή την οποιαδήποτε κυβέρνηση σε βάθος χρόνου. Χρειάζεται έναν μηχανισμό επαρκή, εντός και κυρίως εκτός των εθνικών συνόρων, με τις σωστές επαφές και τις σωστές θέσεις. Είναι μία ακόμη ευκαιρία για την ελληνική κυβέρνηση να αυξήσει σταδιακά την επιρροή μας στην καρδιά της Ευρώπης και να διασφαλίσει ή να μεγιστοποιήσει οικονομικά και γεωπολιτικά οφέλη μακροπρόθεσμα. Σαράντα και πλέον χρόνια είμαστε σχεδόν ανύπαρκτοι σε αυτόν τον τομέα δράσης και δεν είναι θέμα μεγέθους της χώρας!


Τι άλλο εκτός από την Αγάπη σου, Πατέρα, μπορώ να αναζητήσω; Ίσως να νομίζω πως αναζητώ κάτι άλλο ∙ κάτι που έχω αποκαλέσει με πολλά ονόματα. Όμως η Αγάπη Σου είναι το μόνο πράγμα που αναζητώ, ή αναζήτησα ποτέ. Διότι δεν υπάρχει τίποτα άλλο που θα μπορούσα ποτέ να θέλω να βρω. Ας Σε θυμηθώ. Τι άλλο θα μπορούσα να επιθυμώ εκτός από την αλήθεια για τον εαυτό μου;


Μπάινουμ: «Όλη τη δουλειά ο Κόμπι» - Onsports.gr\nΑλέξανδρος Πρίφτης 18 Φεβρουαρίου 2012, 16:35\nΜπάινουμ: «Όλη τη δουλειά ο Κόμπι»\nΟι Λέικερς κατάφεραν να επιβληθούν των Σανς με 111-99 με τον Κόμπι Μπράιαντ να πραγματοποιεί εξαιρετικό παιχνίδι, όπως τόνισε και ο συμπαίκτης του, Άντριου Μπάινουμ.\n«Προφανώς, όλη τη δουλειά την έκανα ο Κόμπι», τόνισε αρχικά ο θηριώδης σέντερ και συνέχισε: «Ο Κόμπι έβαλε 36 πόντους και οι υπόλοιποι απλά συμπληρώναμε τα κενά του».\nΑπό την πλευρά του ο Μπράιαντ υπογράμμισε: «Οι αναπληρωματικοί μας έπαιξαν πολύ καλά. Μπήκαν μέσα και εκτέλεσαν. Είμαστε διαφορετική ομάδα όταν εκτελούμε τρίποντα, αφού οι αντίπαλες ομάδες δεν γίνεται να μαρκάρουν τόσο καλά και εμένα και τους Γκασόλ, Μπαίνουμ».\nΜε τη σειρά του ο Μπαρνς εξήγησε: «Απλά προσπαθούσαν να είμαι πιεστικός και να αξιοποιήσω τόσο τα λάθη των αντιπάλων όσο και τις κινήσεις του Κόμπι, του Πάου και του Ντρου. Γνωρίζαμε ότι οι Σανς θα εστιάσουν σε αυτούς τους τρεις και συνήθως έστελναν διπλό και τριπλό μαρκάρισμα πάνω τους».


Zaharieva: Η Βουλγαρία δεν θα φρενάρει την ευρωπαϊκή πορεία της Βόρειας Μακεδονίας\nBy Newsroom / Published on: May 22, 2020\nΗ Βουλγαρία δεν θα φρενάρει την Δημοκρατία της Βόρειας Μακεδονίας στο δρόμο προς την Ευρωπαϊκή Ένωση, δήλωσε κατηγορηματικά η Υπουργός Εξωτερικών Ekaterina Zaharieva.\n«Δεν θα φρενάρουμε τη Βόρεια Μακεδονία στο δρόμο της προς την ΕΕ. Τους υποστηρίξαμε πάντα, ήμασταν οι πρώτοι που αναγνωρίσαμε την ανεξαρτησία τους. Δεν έχουμε κρύψει ποτέ τις προϋποθέσεις μας για την υποστήριξή τους, ήταν πάντα σαφές», είπε η ΥΠΕΞ της Βουλγαρίας, προσθέτοντας ότι, «Μόνοι τους μπορούν να φρενάρουν».\nΗ Zaharieva τόνισε ότι η Βουλγαρία ήταν πάντα ειλικρινής και ανοιχτή στην Βόρεια Μακεδονία και αυτός ήταν ο σκοπός της δήλωσης που ενέκρινε το βουλγαρικό κοινοβούλιο.\n«Δεν μπορώ να αποδεχτώ ότι όταν έρχονται εκλογές, μια επιτροπή εμπειρογνωμόνων να σταματά. Δεν σταμάτησε από μας. «Όταν είχαμε εκλογές πέρυσι για το Ευρωπαϊκό Κοινοβούλιο και τις τοπικές αρχές, σταματήσαμε το έργο της;» αναρωτήθηκε η Υπουργός Εξωτερικών.\nΣημείωσε επίσης ότι η Βουλγαρία σεβόταν πάντα το δικαίωμα της αυτοδιάθεσης.\n«Είναι κακό που πολλοί πολιτικοί στην Βόρεια Μακεδονία πιστεύουν ότι θα κερδίσουν τις εκλογές με ένα αντιβουλγαρικό κύμα. Οι εκλογές περνούν, αλλά οι γείτονες παραμένουν. Κανείς δεν επωφελήθηκε από τη ρητορική μίσους. Αυτή είναι η έκκλησή μου προς τους γείτονές μας», είπε η Zaharieva.\nΌσον αφορά τις πληροφορίες για νέα έκθεση από την Ευρωπαϊκή Επιτροπή για τη δικαστική μεταρρύθμιση, η Ekaterina Zaharieva δήλωσε ότι δεν υπάρχει νέα έκθεση για την δικαιοσύνη στο πλαίσιο του μηχανισμού συνεργασίας και ελέγχου.\nΥπενθύμισε η Υπουργός Εξωτερικών ότι την Τετάρτη ο Αντιπρόεδρος της Ευρωπαϊκής Επιτροπής Valdis Dombrovskis προσωπικά αρνήθηκε ότι υπάρχει έκθεση σχετικά με το δικαστικό σύστημα Επιπλέον, τόνισε ότι η Βουλγαρία είναι η μόνη χώρα στην Ευρωπαϊκή Ένωση που πληροί τα κριτήρια για το δημοσιονομικό έλλειμμα./ibna


Λίγες ημέρες έχουν απομείνει μέχρι την παρέλαση των Καρναβαλικών Αρμάτων\nΤα άρματα του Πατρινού Καρναβαλιού 2019 είναι έτοιμα. Τα άρματα, που κάθε χρόνο κατασκευάζει το Καρναβαλικό Εργαστήρι του Δήμου Πατρέων (συντονιστής: Πέτρος Βρυώνης) με την ιδιαίτερη καλλιτεχνική ματιά και την ξεχωριστή τεχνογνωσία των καλλιτεχνών-κατασκευαστών του, έχουν το δικό τους σημαντικό μερίδιο στην πανελλήνια εμβέλεια του θεσμού και την καθολική αποδοχή του και καταξίωσή του στην συνείδηση όλης της χώρας.\nΤα άρματα συνδυάζουν την μεγαλοπρέπεια, την καλλιτεχνική ποιότητα και τη σατιρική και συχνά καυστική διάσταση, ανταποκρινόμενα άμεσα τόσο στα μηνύματα και θέματα της πολιτικής επικαιρότητας ιδωμένα από μια ανατρεπτική και χιουμοριστική οπτική γωνία όσο και στη διαχρονικότητα των μορφών του Πατρινού Καρναβαλιού, που έχουν συνδεθεί με την μακρόχρονη ιστορία του.\nΓια μια ακόμη φορά θα προκαλέσουν την προσοχή και των θαυμασμό την Παρασκευή 8 Μαρτίου στις 20.30 στην παρέλαση των αρμάτων αλλά και στην παραμονή τους στην πλατεία Γεωργίου, στην πρώτη εμφάνισή τους στο κοινό, το οποίο θα τα χαρεί από κοντά και θα φωτογραφηθεί μαζί τους, το Σάββατο 9 Μαρτίου στις 18.00 στη νυχτερινή ποδαράτη παρέλαση και την Κυριακή 10 Μαρτίου στις 14.00 στην Μεγάλη Παρέλαση του Πατρινού Καρναβαλιού 2019.\nΤα άρματα του Καρναβαλικού Εργαστηρίου\nΤο μεγαλόπρεπο και εντυπωσιακό άρμα του φετινού βασιλιά καρνάβαλου, που για μια ακόμα φορά την ιδέα, τον σχεδιασμό και την κατασκευή του υπογράφει ο Πέτρος Βρυώνης (υπεύθυνος του Καρναβαλικού Εργαστηρίου του Δήμου Πατρέων), σατιρίζει την αστική δημοκρατία, η οποία στηρίζεται στο δίπολο Σοσιαλοφλαουτίστες-Τυμπανοφιλελέ. Στη μέση (στο Κέντρο) Ο Καρνάβαλος με το σκήπτρο στο χέρι και πάνω σε αυτό την Αστική Δημοκρατία με τη μορφή κουκουβάγιας. Στο άλλο χέρι του ένας Παρλαπίπας με τη μορφή παπαγάλου που κρατά το μικρόφωνο τηλεοπτικού σταθμού, συμβολίζει τα τηλεοπτικά ΜΜΕ. Η αστική δημοκρατία γεννά τα τέρατα (άγρια ζώα αστικής ράτσας), που είναι σε ανεξέλεγκτη κατάσταση και βρίσκονται στο πίσω μέρος του άρματος. Πολλά τμήματα του Καρνάβαλου θα βρίσκονται σε πλήρη κίνηση παράγοντας ένα μοναδικό αισθητικό αποτέλεσμα. Η σύνθεση συμπληρώνεται με τα γρανάζια της εξουσίας, που βρίσκονται σε κίνηση, αλλά και με τη ρητή επιγραφή: «Όχι άλλα ψέματα». Μια ομολογουμένως εξαιρετική σύνθεση και κατασκευή, με την οποία ο Πέτρος Βρυώνης συμπυκνώνει το ευθύ πολιτικό σχόλιο μέσα από μια εντυπωσιακή καλλιτεχνική και σατιρική καρναβαλική δημιουργία.\nΤο άρμα της φετινής Βασίλισσας του Πατρινού Καρναβαλιού, που θα υποδεχτεί την πανέμορφη Αναστασία Ψαρρού, η οποία θα μοιράσει χαμόγελα σε όλους στις παρελάσεις, αποτελεί και αυτό δημιουργία του Πέτρου Βρυώνη. Το άρμα της Βασίλισσας φέτος θα είναι η Ανάπτυξη με τη μορφή ενός εξωπραγματικού τέρατος, του γορίλα Κινγκ Κονγκ, που φορά στο λαιμό ένα περιδέραιο με νεκροκεφαλές αλλά και … ΔΕΗ, και που καταστρέφει τα πάντα στο πέρασμά του. Στο μπροστινό μέρος του άρματος μέσα από ντουλάπια και συρτάρια που ο γορίλας σαρώνει, ξεπηδούν οι συνέπειες της Ανάπτυξης: «ακραία φτώχια», «αύξηση ανεργίας», «ακρωτηριασμός μισθών και συντάξεων», «ξενιτεμός ολόκληρης γενιάς νέων επιστημών», ξεπούλημα του δημόσιου πλούτου», «φορολογική αφαίμαξη λαϊκών στρωμάτων» κ.α. Πίσω από τον γορίλα υπάρχει ένα φλεγόμενο ηφαίστειο και τα οικοδομήματα μιας πολιτείας, που συμβολίζει την φλεγόμενη Ευρώπη. Το κεφάλι του γορίλα θα κινείται και το στόμα με τα σουβλερά δόντια θα ανοιγοκλείνει. Μέσα στο ηφαίστειο θα υπάρχει ειδικός μηχανισμός, που θα δημιουργεί καπνούς που θα βγαίνουν από την κορυφή του. Τα οικοδομήματα της πολιτείας θα είναι φωτισμένα και η όλη δημιουργία θα παρουσιάσει ένα ανεπανάληπτο φαντασμαγορικό αποτέλεσμα. Όσο για την Βασίλισσα του Καρναβαλιού μας Αναστασία Ψαρρού θα χορεύει όρθια … στο χέρι του Κινγκ Κονγκ σε μια ελεύθερη καρναβαλική μεταφορά της ομώνυμης ταινίας.\nΗ φετινή χρονιά σηματοδοτείται από την επιστροφή του άνθινου άρματος. Ο Νίκος Λιβάνης δημιούργησε ένα άρμα για τον ερχομό της Άνοιξης. Πρόκειται για ένα καλλιτεχνικό άρμα, που θα υποδεχτεί την περσινή βασίλισσα του Πατρινού Καρναβαλιού Όλγα Κατσάρα. Κεντρικό στοιχείο του άρματος είναι ένα τεράστιο παγώνι, ενώ υπάρχουν παγώνια και παπαγάλοι. Στο άρμα θα υπάρχουν 7 μικρά παιδιά, 3 εκ των οποίων θα βρίσκονται σε μια κούνια που θα αιωρείται από τις μύτες δύο παπαγάλων. Η κατασκευή του άρματος με τις περίπλοκες συνθέσεις, τα γήινα χρώματα σε αποχρώσεις των πουλιών έγινε με φελιζόλ και θα υποδεχτεί 40000 γαρύφαλλα δημιουργώντας μια εντυπωσιακή εικόνα. Η τελευταία φορά που είχε δημιουργηθεί από τον Δήμο άνθινο άρμα για το Πατρινό Καρναβάλι ήταν το 2010, ενώ η χρονιά, που δημιουργήθηκε το πρώτο μεταπολεμικό άνθινο άρμα, ήταν το 1952. Ήταν μια κατασκευή του ανθοκόμου Νικολάου Μαρούδα, που παρίστανε μια παγόδα. Στο κέντρο της μια γκέισα γοήτευε φίδι παίζοντας μαντολίνο.\n«Πόλεμος και Ειρήνη» είναι ο τίτλος του δεύτερου άρματος, που δημιούργησε ο Νίκος Λιβάνης. Είναι ένα σατιρικό άρμα, που συμβολίζει τους πολέμους του οικονομικού κεφαλαίου, που γίνονται στο όνομα της παγκόσμιας ειρήνης. Τα οικονομικά συμφέροντα βρίσκονται πίσω από τους πολέμους και την παραγωγή των όπλων. Η ιδέα μεταφέρεται καρναβαλικά στο άρμα με τον κύριο «Κεφάλαιο», που βρίσκεται πάνω σε ένα τανκ έχοντας δεξιά και αριστερά δυο πυραύλους, να ρίχνει το καλάμι του ψαρεύοντας στα θολά νερά των συνειδήσεών μας και προσπαθώντας να πείσει ότι πολεμάμε για την ειρήνη. Στην άκρη του καλαμιού υπάρχει ένα στεφάνι ελιάς, που στεφανώνει το κεφάλι του λευκού αλυσοδεμένου περιστεριού (συμβόλου ειρήνης) με ανοιχτά τα φτερά του. Στο μπροστινό μέρος του άρματος κυριαρχούν τα χρώματα της ειρήνης και πίσω τα χρώματα του πολέμου. Τα υλικά είναι φελιζόλ, σίδηρο και χρώμα.\nΟι δημοφιλείς ήρωες των παιδικών χρόνων ενέπνευσαν τον Δημήτρη Ντζουμάνη για τον σχεδιασμό και την κατασκευή του άρματος «Σούπερ Ήρωες». Μπροστά μπροστά ο Θορ ακολουθούμενος από τον Μπάτμαν, τον Σπάιντερμαν και τον Σούπερμαν και όλοι μαζί έχουν πάρει…παραμάζωμα τα…Υψηλά Καπέλα, τους έχοντες τα οικονομικά κεφάλαια. Πιο πίσω το Κάστρο της Πάτρας, που από τα χέρια του φεύγουν κεραυνοί. Στην μπροστινή πλευρά του άρματος ο Φάρος της Πάτρας, που συμβολίζει το θαλάσσιο μέτωπο και βρίσκεται πάνω σε ένα από τα … Υψηλά Καπέλα, έχει δεχτεί στο κούτελο το σφυρί του Θορ. Οι παιδικοί ήρωες εν δράσει κόντρα σε οικονομικά συμφέροντα. Πρόκειται για ένα σχόλιο για την ανάπτυξη του θαλάσσιου μετώπου δοσμένο μέσα από την καρναβαλική σάτιρα, που δεν γνωρίζει περιορισμούς. Το υλικό είναι φελιζόλ βαμμένο με μια ιμπρεσιονιστική τεχνική με κουκίδες, που μοιάζει με κομφετί.\nΤα παραπάνω άρματα μαζί με τα νέα άρματα του Καρναβαλιού των Μικρών: «Καρναβαλάκος», «Τοσοδούλα» (εμπνευσμένο από το ομώνυμο παιδικό παραμύθι) και «Κουτάβι», αποτελούν μια πλούσια σοδειά καρναβαλικών αρμάτων για τη φετινή χρονιά. Οι δημιουργοί του Καρναβαλικού Εργαστηρίου έδωσαν τον καλύτερο εαυτό τους και τα σπουδαία έργα τους είναι έτοιμα να εκτεθούν στις καρναβαλικές παρελάσεις στα μάτια Πατρινών και επισκεπτών.\nΤα άρματα θα πλαισιωθούν και από κάποια παλαιότερα άρματα του Καρναβαλιού των Μικρών. Ενώ δυναμική θα είναι και η παρουσία των πληρωμάτων, που στη μεγάλη παρέλαση της Κυριακής θα προσφέρουν πάνω από 20 άρματα\nΩστόσο οι περιγραφές και τα λόγια ωχριούν και απέχουν κατά πολύ από το ζωντανή καρναβαλική πραγματικότητα. Η συναρπαστική συνέχεια στους δρόμους της Πάτρας…\nLast modified on Thursday, 04/04/2019\nΚαρναβαλική παρέλαση & Baby Rally αυτό το Σαββατοκύριακο\nΜε έργα υψηλής καρναβαλικής τέχνης γέμισε ο πεζόδρομος της Ρήγα Φεραίου


Lip balm: τα συστατικά που σώζουν. | Skingurus.gr\nΌσο ο χειμωνιάτικος καιρός καλά κρατεί, τα χείλη υποφέρουν. Η απουσία σμηγματογόνων αδένων, άρα των απαραίτητων λιπαρών στοιχείων, σε συνδυασμό με τη συνήθεια να υγραίνουμε συχνά τα χείλη με σάλιο – υγρό +κρύος αέρας απομακρύνει τα φυσικά, προστατευτικά έλαια- είναι οι αιτίες που τα χείλη ξηραίνονται και σκάνε εύκολα. Στο παραπάνω προσθέστε τις απότομες και συχνές αλλαγές της θερμοκρασίας, κρύο στους εξωτερικούς και υψηλές θερμοκρασίες στους εσωτερικούς . Η ανάγκη λοιπόν για προστασία και εντατική ενυδάτωση είναι κάτι παραπάνω από απαραίτητη και φέρνει σε πρώτη ζήτηση τα lip balm, τα προϊόντα, δηλαδή, που έχουν σχεδιαστεί για να ενυδατώνουν και να καταπραύνουν τα χείλη. Τα βρίσκουμε συνήθως σε μορφή στικ ή σε μικρά στρογγυλά βαζάκια ή ,ακόμη, και σε μίνι-σωληνάρια.\nΠοια είναι η πολύτιμη δράση τους.\nΕπιπλέον, η ύπαρξη αντιηλιακών φίλτρων προσφέρει την απαραίτητη αντιοξειδωτική προστασία της επιδερμίδας.\nΠοια συστατικά αναζητάτε στα lip balm.\nΕνυδατικούς, πρώτα απ όλα παράγοντες όπως είναι η βαζελίνη , το βούτυρο karite, το κερί μέλισσας καθώς επίσης και ceramides, που αποτρέπουν την απώλεια υγρασίας από την επιδερμίδα.\nΥγραντικά συστατικά, βλέπε ουρία και γλυκερίνη, σε ποσοστό τουλάχιστον έως 5% , τα οποία αυξάνουν τα επίπεδα υγρασίας και προστατεύουν τα χείλη από τους ερεθισμούς και το σκάσιμο.\nΔιμεθικόνη, ένα πολυμερές με βάση τη σιλικόνη και πλούσιες μαλακτικές και ενυδατικές ιδιότητες. Προστατεύει τα χείλη από την αφυδάτωση και εγγυάται μεγαλύτερη διάρκεια στη δράση.\nΛανολίνη και βούτυρο κακάο, που μαλακώνουν, προστατεύουν και ενυδατώνουν τα χείλη. Τελευταία, ουχί όμως ήσσονος σημασίας τα αντιηλιακά φίλτρα για την απαραίτητη, καθημερινή προστασία.\nΠοια συστατικά αποφεύγετε.\nΑρώματα ή χρωστικές που μπορεί να προκαλέσουν ερεθισμούς.\nΜενθόλη, καμφορά και φενόλη τα οποία είναι ήπια αναισθητικά και συστήνονται κυρίως για να καταπραύνουν τα ερεθισμένα χείλη. Όμως, μπορεί να ξηράνουν την επιδερμίδα και να γίνουν η αιτία για τυχόν κοκκινίλες και ελαφρύ πρήξιμο.\nΣαλικυλικό οξύ, το οποίο μπορεί μεν να απολεπίζει την επιδερμίδα και να ανακουφίζει από τον πόνο , αντενδείκνυται όμως σε άτομα με αλλεργία στην ασπιρίνη.\nΒιταμίνη Ε, γιατί είναι μεν ιδανικό αντιοξειδωτικό πλην όμως φωτοευαίσθητο άρα μπορεί να προκαλέσει ανεπιθύμητους ερεθισμούς.